open-index/open-wikipedia-markdown huggingface dataset:
ରୋଜିଓଲା

**ରୋଜିଓଲା** (ଇଂରାଜୀ ଭାଷାରେ **roseola**) ଏକ ଭୁତାଣୁ (virus) ଜନିତ ସଂକ୍ରାମକ ରୋଗ (Infectious disease) ରୋଗ । 
ଅଧିକାଂଶ ସଂକ୍ରାମକ ରୋଗ ୩ ବର୍ଷ ବୟସ ପୂର୍ବରୁ ହୁଏ । ରୋଗ ଜଟିଳ ହେଲେ ଜ୍ୱର ସ‌ହିତ ବାତ  (febrile seizures) ହୁଏ ଓ ସାଂଘାତିକ ହେବା କ୍ୱଚିତ ଦେଖାଯାଏ । 

ଏହି ରୋଗ ମାନବ ହର୍ପିସ ଭୁତାଣୁ ୬ (ଏଚଏଚ ୬) (*Human herpesvirus 6)*/ HHV-6) କିମ୍ବା ମାନବ ହର୍ପିସ ଭୁତାଣୁ ୭ (ଏଚଏଚ ୭) (*human herpesvirus 7*/ HHV-7) ଯୋଗୁ ହୁଏ । ସୁସ୍ଥ ଜଣାଯାଉଥିବା ଲୋକର ଲାଳ (saliva) ମାଧ୍ୟମରେ ଏହା ବ୍ୟାପେ । ଗର୍ଭାବସ୍ଥାରେ ମାତାଠାରୁ ଶିଶୁକୁ ସଂକ୍ରମିତ ହୋଇଥାଏ । ଲକ୍ଷଣ ଦେଖି ରୋଗ ନିର୍ଣ୍ଣୟ ସମ୍ଭବ ହେଲେ ମଧ୍ୟ ରକ୍ତ ପରୀକ୍ଷା କରି ନିଧାର୍ଯ୍ୟ କରାଯାଇପାରେ । କମ୍ ସଂଖ୍ୟକ ଶ୍ୱେତ ରକ୍ତ କଣିକା (white blood cell ରକ୍ତରେ ଥାଏ । 
 

ଏହି ରୋଗରେ ଜ୍ୱର ଚିକିତ୍ସା ସ‌ହିତ ଯଥେଷ୍ଟ ତରଳ ପଦାର୍ଥ ଦିଆଯାଏ । ପ୍ରାୟ ସମସ୍ତ ଶିଶୁ କୌଣସି ନା କୌଣସି ସମୟରେ ଆକ୍ରାନ୍ତ ହୁଅନ୍ତି । ପୁଅ ଓ ଝିଅ ସମ ଭାବରେ ଆକ୍ରାନ୍ତ ହୁଅନ୍ତି । ରୋଗ ବିଷୟରେ ପ୍ରଥମ ବର୍ଣ୍ଣନା ସନ ୧୯୧୦ରେ ହୋଇଥିଲା ଓ ଭୁତାଣୁ ଏହାର କାରଣ ହୋଇଥିବା ସନ ୧୯୮୮ରେ ଜଣାଯାଇଥିଲା । ଇମ୍ମ୍ୟୁନିଟି କମ୍ ଥିଲେ (weakened immune system) ଏହା ପୁନର୍ବାର ହୋଇପାରେ ଓ ଗମ୍ଭୀର ସ୍ୱାସ୍ଥ୍ୟ ସମସ୍ୟା ସୃଷ୍ଟି କରିପାରେ ।

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
କାର୍ତ୍ତିକ ଶିବକୁମାର

**କାର୍ତ୍ତିକ ଶିବକୁମାର** (ଜନ୍ମ: ୨୫ ମଇ ୧୯୭୭), ଜଣେ ଭାରତୀୟ କଥାଚିତ୍ର ଅଭିନେତା, ସେ ମୁଖ୍ୟତଃ ତାମିଲ କଥାଚିତ୍ର ଜଗତରେ ଅଭିନୟ କରନ୍ତି । କାର୍ତ୍ତିକ‌ ଦକ୍ଷିଣ ଭାରତୀୟ ଚଳଚ୍ଚିତ୍ର ଜଗତରେ ସଭିଏଁ କାର୍ତ୍ତି ବା କାର୍ଥି ଭାବରେ ପରିଚିତ । ତାମିଲ କଥାଚିତ୍ର ଜଗତର ଜଣାଶୁଣା କଳାକାର ସୂର୍ଯ୍ୟ ଶିବକୁମାରଙ୍କର ଭାଇ ହେଉଛନ୍ତି କାର୍ତ୍ତିକ । ସେ ଯୁକ୍ତରାଷ୍ଟ୍ର ଆମେରିକାରେ ଯାନ୍ତ୍ରିକ ବିଭାଗରେ ସ୍ନାତକ କରିଛନ୍ତି । ମାତ୍ର ଅଭିନେତା ହେବାର ଇଚ୍ଛା ତାଙ୍କୁ ଚଳଚ୍ଚିତ୍ରରେ କାର୍ଯ୍ୟ କରିବାର ପ୍ରେରଣା ଦେଇଥିଲା ଏବଂ ସେ ଭାରତ ଆସି ମଣି ରତନମ୍‌ଙ୍କ ସ‌ହ ଜଣେ ସ‌ହାୟକ ନିର୍ଦ୍ଦେଶକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ୨୦୦୭ ମସିହାରେ କାର୍ତ୍ତିକଙ୍କୁ ତାଙ୍କର ପ୍ରଥମ ଚଳଚ୍ଚିତ୍ର ମିଳିଥିଲା । ପରୁଥିବୀରନ୍ ଚଳଚ୍ଚିତ୍ର ଜରିଆରେ ସେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟିର ଶୀର୍ଷକ ଚରିତ୍ରରେ ଅଭିନୟ କରିଥିଲା କର୍ତ୍ତିକ, ଯେଉଁଥିରେ ସେ ଜଣେ ବଦମାସ ଗାଁବାଲା ଭୂମିକାରେ ଅଭିନୟ କରିଥିଲେ । ଏହି ଭୂମିକାଟି ପାଇଁ ତାଙ୍କୁ ସମୀକ୍ଷକମାନେ ପ୍ରସଂଶା କରିଥିଲେ ଏବଂ ସେ ଫିଲ୍ମ‌ଫେୟାର ପୁରସ୍କାର ଓ ତାମିଲନାଡ଼ୁ ରାଜ୍ୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ । ଏହାପରେ ୨୦୧୦ ମସିହାରେ କାର୍ତ୍ତିକଙ୍କର ୨ୟ ଚଳଚ୍ଚିତ୍ର ଆୟିରଥିଲ୍ ଓରୁବନ୍ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ସେ ଜଣେ କୁଲି ଭାବରେ ଅଭିନୟ କରିଥିଲେ । ବିଭିନ୍ନ ପ୍ରକାର କାଳ୍ପନିକ କଥାବସ୍ତୁ ଉପରେ ଆଧାରିତ ଏହି ଚଳଚ୍ଚିତ୍ରଟି ମଧ୍ୟ ଭଲ ବ୍ୟବସାୟ କରିଥିଲା । ସେହିବର୍ଷ କାର୍ତ୍ତିକଙ୍କର ଆଉ ଦୁଇଟି ଚଳଚ୍ଚିତ୍ର ପଇୟା ଓ ନାନ୍ ମହାନ୍ ଆଲ୍ଲା ମୁକ୍ତିଲାଭ କରିଥିଲା । ଏହି ଦୁଇଟି ଚଳଚ୍ଚିତ୍ର ମଧ୍ୟ ଭଲ ବ୍ୟବସାୟିକ ସଫଳତା ପାଇଥିଲା । ଏହାପରେ ୨୦୧୧ର ଚଳଚ୍ଚିତ୍ର ସିରୁତାଇ ମଧ୍ୟ ସଫଳ ହୋଇଥିଲା । ଏହାପରେ କିଛି ଚଳଚ୍ଚିତ୍ରରେ କାର୍ତ୍ତିକଙ୍କୁ ସଫଳତା ମିଳିନଥିଲା ଏବଂ ଲଗାତାର ଭାବରେ ବ୍ୟବସାୟିକ ବିଫଳତା ଭୋଗିବାକୁ ପଡ଼ିଥିଲା । ୨୦୧୩ ମସିହାରେ ପୁଣି କାର୍ତ୍ତିକଙ୍କୁ ମିଳିଥିଲା ସଫଳତା । ୨୦୧୦୩ର କଥାଚିତ୍ର ବିରିୟାନି, ୨୦୧୪ର ମାଡ୍ରାସ, ୨୦୧୬ର ଓପିରି ଏବଂ ୨୦୧୭ର କାଟ୍ରୁ ଭେଲିୟିଦାଇ ଓ ଥିରାନ୍ ଅଧିଗାରମ୍ ଓନ୍ଦୁରୁ ଆଦି ଚଳଚ୍ଚିତ୍ର ବ‌ହୁତ ଭଲ ବ୍ୟବସାୟ କରିଥିଲା । ଏହି ଚଳଚ୍ଚିତ୍ରଗୁଡ଼ିକର ସଫଳତା କାର୍ତ୍ତିକଙ୍କୁ ତାମିଲ କଥାଚିତ୍ର ଜଗତରେ ଜଣେ ପ୍ରତିଷ୍ଠିତ କଳାକାର ଭାବରେ ସ୍ଥାନିତ କରିଛି ।

ଚଳଚ୍ଚିତ୍ର ଜଗତରେ କାମ କରିବା ବ୍ୟତୀତ କାର୍ତ୍ତିକ କିଛି ସମାଜିକ ସେବା ସଂସ୍ଥା ସ‌ହ ମିଶି ମଧ୍ୟ କାର୍ଯ୍ୟ କରୁଛନ୍ତି । କାର୍ତ୍ତିକ ନିଜେ ମକ୍କାଲ ନାଲା ମନ୍ଦ୍ରମ ନାମକ ଏକ ସାମାଜିକ ସେବା ସଂସ୍ଥାର ଆରମ୍ଭ କରିଛନ୍ତି, ଯାହ ଜରିଆରେ ସେ ତାଙ୍କର ପ୍ରସଂଶକ ତ‌ଥା ସାଧାରଣ ଜନତାଙ୍କ ସ‌ହ ମିଶି ବିଭିନ୍ନ ସେବା କାର୍ଯ୍ୟରେ ଲିପ୍ତ ଅଛନ୍ତି । ୨୦୧୧ ମସିହାରେ କାର୍ତ୍ତିକଙ୍କୁ ଲାଇସୋସୋମାଲ ଷ୍ଟୋରେଜ ରୋଗ ବିଷୟରେ ଜନସାଧାରଣଙ୍କୁ ଅବଗତ କରାଇବା ପାଇଁ ନିଯୁକ୍ତ କାରାଯାଇଥିଲା । କାର୍ତ୍ତିକ ୨୦୧୧ ମସିହାରେ ରଞ୍ଜନି ଚିନ୍ନାସ୍ୱାମୀଙ୍କୁ ବିବାହ କରିଥିଲେ । ତାଙ୍କର ଏହି ବିଭାଘର ସେମାନଙ୍କର ଘରଲୋକମାନେ ହିଁ ଠିକ୍ କରିଥିଲେ । କାର୍ତ୍ତିକଙ୍କର ଗୋଟିଏ ଝିଅ ଅଛି, ଯିଏକି ୨୦୧୩ ମସିହାରେ ଜନ୍ମଗ୍ରହଣ କରିଥିଲା । କାର୍ତ୍ତିକଙ୍କର ପତ୍ନୀ ଜଣେ ଅଧ୍ୟାପିକା ଭାବରେ କାର୍ଯ୍ୟ କରୁଛନ୍ତି ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୭୭ ଜନ୍ମ
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ମହାବିସ୍ଫୋଟ ସିଦ୍ଧାନ୍ତ

**ମହାବିସ୍ଫୋଟ ସିଦ୍ଧାନ୍ତ** ବା **ବିଗ୍ ବେଂଗ୍ ସିଦ୍ଧାନ୍ତ** (ଈଂରାଜୀରେ **Big Bang Theory**) ବ୍ରହ୍ମାଣ୍ଡର ସୃଷ୍ଟି ଓ ଗଠନ ସମ୍ପର୍କିତ ବୈଜ୍ଞାନିକ ମଡେଲ୍ ଦର୍ଶାଉଥିବା ସିଦ୍ଧାନ୍ତ । ବହୁ ପୁରାତନ କାଳରୁ ନେଇ ବର୍ତ୍ତମାନ ପର୍ଯ୍ୟନ୍ତ ବ୍ରହ୍ମାଣ୍ଡର ବିବର୍ତ୍ତନ ଏହି ମଡେଲ୍ ବା ସିଦ୍ଧାନ୍ତରେ ଦର୍ଶିତ । ଏକ ଉତ୍ତପ୍ତ ଓ ଘନ ଅବସ୍ଥାରୁ କିପରି ବ୍ରହ୍ମାଣ୍ଡର ପ୍ରସାରଣ ଘଟିଲା, ହବ୍ୱଲ୍‍ଙ୍କ ନିୟମ, ଆଲୋକ କଣିକା, ବ୍ରହ୍ମାଣ୍ଡର ଗଠନ ପ୍ରାରମ୍ଭିକ ବିସ୍ଫୋରଣ ପରେ ବ୍ରହ୍ମାଣ୍ଡ ଶୀତଳ ହେବାକୁ ଲାଗିଲା ଏବଂ ପ୍ରଥମେ ଅବପରମାଣବିକ କଣିକା ଓ ପରେ ଅଣୁ-ପରମାଣୁ ଇତ୍ୟାଦିର ଗଠନ ସମ୍ଭବପର ହୋଇପାରିଲା । ଏପରି ବିଭିନ୍ନ ମୌଳିକ ଉପାଦାନର କଣିକାମାନ ମହାକର୍ଷଣୀୟ ପ୍ରଭାବରେ ଆସି ନକ୍ଷତ୍ର ଏବଂ ଆକାଶଗଙ୍ଗା ଆଦି ଗଠିତ ହେଲା ଯାହା ଆଜି ପର୍ଯ୍ୟନ୍ତ ଆମେ ଦେଖି ପାରୁଛେ । 

ପ୍ରଥମେ ୧୯୨୭ ମସିହାରେ ଜର୍ଜ୍ ଲେମୈଟର୍ (Georges Lemaître) ନାମକ ଜଣେ ପାଦ୍ରୀ କହିଥିଲେ ଯେ ଅତୀତରେ ଖୋଜିଲେ ବର୍ତ୍ତମାନ ସମୟରେ ପ୍ରସାରଣ ହେଉଥିବା ବ୍ରହ୍ମାଣ୍ଡର ଉତ୍ସ ଏକକତ୍ୱ ଥିଲା ବୋଲି ଜଣା ପଡ଼ିବ ଏବଂ ସେବେଠାରୁ ବୈଜ୍ଞାନିକମାନେ ତାଙ୍କର ଏହି ଉକ୍ତିକୁ ନିଜ ଗବେଷଣାର ଆଧାର ଭୂମି ନେଇ କାମ ଆରମ୍ଭ କରିଥିଲେ । ତେବେ ଏହି ତତ୍ତ୍ୱ ଓ ସ୍ଥିତାବସ୍ଥା ସିଦ୍ଧାନ୍ତ (Steady State Theory) ସମ୍ପର୍କରେ ବୈଜ୍ଞାନିକମାନଙ୍କ ମତ ବିଭାଜିତ ଥିଲା । କାରଣ କିଛି ବୈଜ୍ଞାନିକ ମହାବିସ୍ଫୋଟ ଓ ଅନ୍ୟ କିଛି ସ୍ଥିତାବସ୍ଥା ତତ୍ତ୍ୱର ସମର୍ଥନ କରୁଥିଲେ । ତେବେ ମହାବିସ୍ଫୋଟର ଅନେକ ବୈଜ୍ଞାନିକ ପ୍ରମାଣ ମିଳିବା ପରେ ବର୍ତ୍ତମାନ ଏହି ସିଦ୍ଧାନ୍ତ ସମସ୍ତଙ୍କଦ୍ୱାରା ଗୃହୀତ ହୋଇଛି । ୧୯୨୯ ମସିହାରେ ମହାଜାଗତିକ ଲୋହିତ ବିସ୍ଥାପନ ପରୀକ୍ଷଣରୁ ଏଡ୍‍ୱିନ୍ ହବ୍ୱଲ୍ ନିରୂପଣ କରି କହିଲେ ଯେ ଆକାଶଗଙ୍ଗାମାନେ କ୍ରମଶଃ ପରସ୍ପରଠାରୁ ଦୂରକୁ ଯାଉଛନ୍ତି ଓ ବ୍ରହ୍ମାଣ୍ତ କ୍ରମଶଃ ପ୍ରସାରିତ ହେଉଥିବା ଯୁକ୍ତି ପାଇଁ ଏହା ପ୍ରମାଣ ଯୋଗାଇଲା । ମହାବିସ୍ଫୋଟ ସିଦ୍ଧାନ୍ତ ଅନୁଯାୟୀ ବ୍ରହ୍ମାଣ୍ଡର ସୃଷ୍ଟି ବେଳକୁ ପୃଷ୍ଠରେ ବିକିରଣ ରହିଥିଲା; ତେଣୁ ୧୯୬୪ ମସିହାରେ ଖଗୋଳୀୟ ସୂକ୍ଷ୍ମତରଙ୍ଗ ପୃଷ୍ଠ ବିକିରଣ (cosmic microwave background radiation) ଆବିଷ୍କୃତ ହେବା ପରେ ମହାବିସ୍ଫୋଟ ମଡେଲ୍ ସପକ୍ଷରେ ଗୁରୁତ୍ୱପୂର୍ଣ୍ଣ ପ୍ରମାଣ ମିଳିଲା । ବର୍ତ୍ତମାନ ସମୟରେ ଦେଖାଯାଇଥିବା ସୁପର୍‍ନୋଭା ଲୋହିତ ବିସ୍ଥାପନରୁ ଏହି ପ୍ରସାରଣ କ୍ରମେ ତ୍ୱରାନ୍ୱିତ ହୋଇ ଚାଲିଛି ଓ ଏଥିରେ କୃଷ୍ଣ ଶକ୍ତି (dark energy)ର ଭୂମିକା ରହିଛି ବୋଲି ଅନୁମାନ କରାଯାଏ ।

## ଧାର୍ମିକ ଓ ଦାର୍ଶନିକ ମତ
ବ୍ରହ୍ମାଣ୍ଡର ସୃଷ୍ଟି ସମ୍ପର୍କରେ ଆଲୋକପାତ କରୁଥିବାରୁ ମହାବିସ୍ଫୋଟର କିଛି ଉପାଦାନ ଧର୍ମ ଓ ଦର୍ଶନ ଶାସ୍ତ୍ରରେ ଆଦୃତ ହୋଇଛି । ଏହି ତତ୍ତ୍ୱ ଯୋଗୁଁ ବିଜ୍ଞାନ ଓ ଧର୍ମ ନିକଟତର ହୋଇଛନ୍ତି ବୋଲି କିଛି ମତ ମଧ୍ୟ ପ୍ରକାଶ ପାଇଛି । ମହାବିସ୍ଫୋଟ ଜଣେ ମହାନ ସୃଷ୍ଟିକର୍ତ୍ତାଙ୍କଦ୍ୱାରା କରାଯାଇ ବ୍ରହ୍ମାଣ୍ଡର ରଚନା ହୋଇଥିବା, ପବିତ୍ର ଗ୍ରନ୍ଥମାନଙ୍କରୁ ଏହାର ଆଭାସ ମିଳିବା ବିଶ୍ୱାସ ସୃଷ୍ଟି ହୋଇଛି । ପୁଣି ଅପରପକ୍ଷେ ମହାବିସ୍ଫୋଟ ଭଗବାନଙ୍କ ସତ୍ତାକୁ ଆହ୍ୱାନ କରେ ବୋଲି ମଧ୍ୟ କିଛି ଧାର୍ମିକ ମତବାଦ ପ୍ରକାଶ ପାଇଛି ।

## ଆହୁରି ଦେଖନ୍ତୁ
* କୃଷ୍ଣ ଶକ୍ତି
* ନକ୍ଷତ୍ରର ବିବର୍ତ୍ତନ ପ୍ରକ୍ରିୟା

## ଟୀକା
## ଆଧାର
### ପୁସ୍ତକ ଆଧାର
* 
* 
* 
* 

## ଆହୁରି ପଢ଼ନ୍ତୁ
* 
* 
* 
* 
* 
* 
* 
* 
* 
* 

## ଅନ୍ୟାନ୍ୟ ଲିଂକ୍
* 
* The Story of the Big Bang  - STFC funded project explaining the history of the universe in easy-to-understand language
* Big Bang Cosmology WMAP
* The Big Bang - NASA Science
* Big bang model with animated graphics
* 
* Evidence for the Big Bang
ରିୟା ସେନ

**ରିୟା ସେନ** (ଜନ୍ମ: **ରିୟା ଦେବ ବର୍ମା**; ୨୪ ଜାନୁଆରୀ ୧୯୮୦) ଜଣେ ଭାରତୀୟ ଚଳଚ୍ଚିତ୍ର ଅଭିନେତ୍ରୀ ଏବଂ ମଡେଲ । ରିୟାଙ୍କର ପରିବାର ଚଳଚ୍ଚିତ୍ର ଦୁନିଆ ସ‌ହ ଜଡ଼ିତ । ତାଙ୍କର ଆଇ ସୁଚିତ୍ରା ସେନ, ମାଆ ମୁନ୍‌ମୁନ୍ ସେନ ଓ ଭଉଣୀ ରାଇମା ସେନ ସମସ୍ତେ ଅଭିନେତ୍ରୀ । ରିୟା ୧୯୯୧ ମସିହାରେ ଜଣେ ଶିଶୁ କଳାକାର ଭାବରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ହିନ୍ଦୀ କଥାଚିତ୍ର ବିଷକନ୍ୟା ଜରିଆରେ ସେ ତାଙ୍କର ପ୍ରଥମ ଅଭିନୟ ଆରମ୍ଭ କରିଥିଲେ । ରିୟା ଏହାପରେ ରିୟା ନାୟିକା ଭାବରେ ତାମିଲ କଥାଚିତ୍ର ଜଗତରୁ ଆମ୍ଭର କରିଥିଲେ । ୧୯୯୯ ମସିହାରେ ସେ ତାମିଲ କଥାଚିତ୍ର ତାଜ ମ‌ହଲରେ ପ୍ରଥମଥର ପାଇଁ ନାୟିକା ଭୂମିକାରେ ଅଭିନୟ କରିଥିଲେ । ୨୦୦୧ ମସିହାରେ ରିୟାଙ୍କୁ ହିନ୍ଦୀ କଥାଚିତ୍ର ଷ୍ଟାଇଲରେ ନାୟିକା ଭୂମିକାରେ କାମ ମିଳିଥିଲା । ସ୍ୱଳ୍ପ ବ୍ୟୟରେ ନିର୍ମିତ ଏହି ଚଳଚ୍ଚିତ୍ରଟି ସଫଳ ହୋଇଥିଲା । ଏହାପରେ ରିୟାଙ୍କୁ କିଛି ସଫଳ ଚଳଚ୍ଚିତ୍ର ଝଙ୍କାର ବିଟ୍‌ସ୍, ହିଙ୍ଗ୍‌ଲିସ୍, ସାଦି ନଂ ୱାନ୍ ଓ ଭୂତ କାହାଣୀ ଉପରେ ଆଧାରିତ ମାଲାୟଲମ ଚଳଚ୍ଚିତ୍ର ଅନନ୍ତଭଦ୍ରମ୍‌ ଆଦିରେ କାମ ମିଳିଥିଲା ।

ରିୟା କଲିକତାର ରାଣୀ ବିର୍ଲା ଗାର୍ଲସ୍ କଲେଜରୁ ପାଠପଢ଼ା ଶେଷ କରି ନ୍ୟାସନାଲ ଇନିଷ୍ଟିଚିଉଟ୍ ଅଫ୍ ଫ୍ୟାସନ ଟକ୍ନୋଲୋଜିରେ ପଢ଼ିଥିଲେ । ଏହାପରେ ସେ ଗ‌ହଣାନିର୍ମାଣକୁ ନିଜର ଏକ ପସନ୍ଦର କାର୍ଯ୍ୟ ଭାବରେ ଗ୍ରହଣ କରିଥିଲେ । ଏପରିକି ରିୟା ତାଙ୍କର ଅଧିକାଂଶ ପୋଷାକ ଏବଂ ଗ‌ହଣା ନିଜେ ତିଆରି କରିଥାନ୍ତି । ବିଜୟଶ୍ରୀ ଚୌଧୁରୀଙ୍କ ତ‌ତ୍ୱାବଧାନରେ ରିୟା କଥକ ନୃତ୍ୟ ଶିକ୍ଷା କରିଥିଲେ । ରିୟା ୧୯୯୮ ମସିହାରେ ମାତ୍ର ୧୬ ବର୍ଷ ବୟସରେ ଫାଲଗୁନି ପାଠକଙ୍କର ଆଲବମ ଭିଡ଼ିଓ *ୟାଦ୍ ପିୟା କି ଆନେ ଲଗି*ରେ କାର୍ଯ୍ୟ କରିଥିଲେ । ଏହି ଗୀତ ପରେ ସେ ଅଧିକ ଲୋକପ୍ରିୟତା ଅର୍ଜନ କରିବା ସ‌ହ ସେବେଠାରୁ ଆଲବମ ଗୀତ, ଦୂରଦର୍ଶନ ବିଜ୍ଞାପନ, ଫ୍ୟାସନ ସୋ ଏବଂ ପତ୍ରପତ୍ରିକାର ମୁଖପୃଷ୍ଠାରେ ନଜର ଆସୁଛନ୍ତି । ରିୟା ତେଲୁଗୁ, ତାମିଲ, ହିନ୍ଦୀ, ବଙ୍ଗାଳୀ ଆଦି ଚଳଚ୍ଚିତ୍ରରେ ଅଭିନୟ କରିବାସ‌ହ କିଛି ଚଳଚ୍ଚିତ୍ରର ଆଇଟମ ଗୀତରେ ମଧ୍ୟ ନୃତ୍ୟ କରିଛନ୍ତି । ସେ ଓଡ଼ିଆ କଥାଚିତ୍ର ମାଇଁ ଲଭ୍ ଷ୍ଟୋରିରେ ମଧ୍ୟ ଏକ ଆଇଟମ ଗୀତରେ ନୃତ୍ୟ କରିଥିଲେ ।

ଏଚଆଇଭି/ଏଡସ ବିରୁଦ୍ଧରେ ଜନ‌ଜାଗରଣ ସୃଷ୍ଟି କରିବା ପାଇଁ ରିୟା ଅନେକ ଭିଡ଼ିଓରେ କାର୍ଯ୍ୟ କରିଥିଲେ । ସର୍ବସାଧାରଣଙ୍କ ପାଖରେ ଏହି ରୋଗ ବିଷୟରେ ପ‌ହଞ୍ଚାଇବା ପାଇଁ ରିୟା ଏହିସବୁଥିରେ କାର୍ଯ୍ୟ କରିବା ଆରମ୍ଭ କରିଥିଲେ । ଚକ୍ଷୁରୋଗରେ ପଡ଼ୀତ ବ୍ୟକ୍ତିବିଶେଷଙ୍କର ଚିକିତ୍ସା ପାଇଁ ରିୟା ଟଙ୍କା ଯୋଗାଡ଼ କରୁଥିବା ସେବାସଂସ୍ଥା ସ‌ହ ମିଶି କାର୍ଯ୍ୟ କରୁଥିଲେ । ରିୟାଙ୍କୁ ଚଳଚ୍ଚିତ୍ର ଜଗତରେ ସେତେଟା ଆଖିଦୃଶିଆ ସଫଳତା ମିଳନଥିଲେ ମଧ୍ୟ ସେ ତାଙ୍କର ପୋଷାକ ପରିଧାନ ପାଇଁ ଅଧିକାଂଶ ସମୟରେ ଚର୍ଚ୍ଚାରେ ରହିଥାନ୍ତି । ୨୦୦୭ରେ ଏକ ପତ୍ରିକାରେ ସର୍ଭେ ଅନୁସାରେ ରିୟା ଭାରତର ୫୦ଜଣ ସୁନ୍ଦର ମ‌ହିଳାଙ୍କ ମଧ୍ୟରେ ୯ମ ସ୍ଥାନରେ ଥିଲେ । ୨୦୦୮ର ମିଷ୍ଟର ଇଣ୍ଡିଆ ପ୍ରତିଯୋଗୀତାରେ ରିୟା ଜୁରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ଅଗଷ୍ଟ ୨୦୧୭ରେ ରିୟା ତାଙ୍କର ପ୍ରେମୀ ଶିବମ ତିୱାରୀଙ୍କୁ ବଙ୍ଗୀୟ ପରମ୍ପରା ଅନୁସାରେ ଗୁପ୍ତରେ ବିବାହ କରିଥିଲେ ।

## ଆଧାର
## ବାହାର ଆଧାର
* 
* 

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ବିଚ୍ଛିନ୍ନ କାନ୍ଧ

**ବିଚ୍ଛିନ୍ନ କାନ୍ଧ** (**separated shoulder**, also known as **acromioclavicular joint injury**) ଏକ 
ସାମାନ୍ୟ ସାଧାରଣ ଆଘାତ ଯାହା ଆକ୍ରୋମିଓକ୍ଲାଭିକୁଲାର ଗଣ୍ଠି (acromioclavicular joint)ରେ ସଂଘଟିତ ହୋଇଥାଏ । ଟାଇପ ୧ ଓ ୨ ନିମନ୍ତେ ୧ବା ୨ ସପ୍ତାହ ନିମନ୍ତେ ସ୍ଲିଙ୍ଗ (sling) ଓ ଔଷଧ ଦିଆଯାଏ ।
 

ଖେଳକୁଦରେ ଓ ବିଶେଷତଃ ସଂଘର୍ଷ ଖେଳରେ (contact sports) ଭାଗ ନେଉଥିବା ଲୋକଙ୍କର ବିଚ୍ଛିନ୍ନ କାନ୍ଧ ଏକ ସାଧାରଣ ଆଘାତ ।  କୋଡ଼ିଏରୁ ତିରିଶ ବର୍ଷ ବୟସ୍କ ଲୋକଙ୍କର ଏହି ଆଘାତ ଅଧିକ ହୁଏ ।  ମହିଳାଙ୍କ ଅପେକ୍ଷା ପୁରୁଷମାନେ ଅଧକ ଆଘାତ ପ୍ରାପ୍ତ ହୁଅନ୍ତି । ପ୍ରଚଳିତ ବର୍ଗୀକରଣ ସନ ୧୯୮୪ରୁ ରହିଛି । 
 
## ଆହୁରି ଦେଖନ୍ତୁ 
* Other shoulder problems
 
## ଆଧାର 
## External links 
* Wheeless Online online orthopedic resource (for orthopedists)
*

ଶ୍ରେଣୀ:ଚିକିତ୍ସା ବିଜ୍ଞାନ
ଆଶିଷ ଗଡ଼ନାୟକ

**ଆଶିଷ ଗଡ଼ନାୟକ**(ଜନ୍ମ : ୧୯୭୪), ଜଣେ ଓଡ଼ିଆ ଗାଳ୍ପିକ ଓ ସାମ୍ବାଦିକ । କଥା ମାସିକ ସାହିତ୍ୟ ପତ୍ରିକାର ସହସମ୍ପାଦକ ଭାବରେ ମଧ୍ୟ କାର୍ଯ୍ୟ କରିଛନ୍ତି । ଅନୁବାଦ ସାହିତ୍ୟରେ ମଧ୍ୟ ସେ ସକ୍ରିୟ । ସେ ପିଲାଦିନରୁ କବିତା ଲେଖିବା ଆରମ୍ଭ କରିଥିଲେ । ରେଭେନ୍ସା ମହାବିଦ୍ୟାଳୟରେ ସ୍ନାତକୋତ୍ତର ଅଧ୍ୟୟନ ସମୟରେ ସେ "ଭାତ" ନାମକ ଗପ ଲେଖିଥିଲେ । ସେହି ଗପଟି ୧୯୯୪ମସିହାରେ "କଥା" ପତ୍ରିକାରେ ପ୍ରକାଶିତ ହୋଇଥିଲା ଓ ଏହି ଗପପାଇଁ ସେ "କଥା ନବପ୍ରତିଭା ସମ୍ମାନ" ପାଇଥିଲେ । ଗପର ପୃଷ୍ଟଭୂମୀ ଥିଲା ମଧ୍ୟବୟସ୍କ ମହିଳାଟିଏ ଅନନ୍ୟୋପାୟ ହୋଇ ଦେହ-ବ୍ୟବସାୟକୁ ଆବୋରୀ ନେବାର କଥା ।

## ପ୍ରକାଶିତ ପୁସ୍ତକ 
* ଭାତ ଓ ଅନ୍ୟାନ୍ୟ ଗଳ୍ପ
* କ୍ରୁଶ  

## ସମ୍ମାନ ଓ ପୁରସ୍କାର 
* ଟାଇମପାସ ବୁକର ପୁରସ୍କାର - ୨୦୧୯ ( କ୍ରୁଶ ପାଇଁ)
* କଥା ନବପ୍ରତିଭା ସମ୍ମାନ
* ଟାଇମପାସ ବେଷ୍ଟସେଲର ସମ୍ମାନ
* ଜ୍ଞାନଦା କଥା ସମ୍ମାନ - ୨୦୧୮(ଅଖିଳ ଫାଉଣ୍ଡେସନଦ୍ୱାରା ପ୍ରଦତ୍ତ)

## ଆଧାର 
ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ସ୍ତ୍ରୀ (୧୯୯୮ର କଥାଚିତ୍ର)

**ସ୍ତ୍ରୀ**, ୧୯୯୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଶୋକ କୁମାର ଲେଙ୍କା । ଶଙ୍କର କିନ୍ନାଗୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରବି କିନ୍ନାଗୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମିହିର ଦାସ ଓ ଅର୍ଚ୍ଚନା ଯୋଗଲେକର । ଉତ୍ତମ ମହାନ୍ତି, ସ୍ନିଗ୍ଧା ମହାନ୍ତି, ଅଶ୍ରୁମୋଚନ ମହାନ୍ତି, ପ୍ରିୟଙ୍କା ମହାପାତ୍ର, ରାଇମୋହନ ପରିଡ଼ା, ଦେବୁ ବୋଷ, ନମ୍ରତା ଦାସ, ପ୍ରଦ୍ୟୁମ୍ନ ଲେଙ୍କା, ବ୍ରଜ ସିଂହ, ସୁରେଶ ବଳ, ଅଜିତ ଦାସ, ଅଞ୍ଜନା ଦାସ, ବିବେକାନନ୍ଦ ଦାସ, ସ୍ୱର୍ଣ୍ଣଲତା ଦାସ, ବିନାୟକ ମିଶ୍ର, ଭବାନୀ ମହାପାତ୍ର, ପିତବାସ, ରାଜୀବ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମିହିର ଦାସ
* ଅର୍ଚ୍ଚନା ଯୋଗଲେକର
* ଉତ୍ତମ ମହାନ୍ତି
* ସ୍ନିଗ୍ଧା ମହାନ୍ତି
* ଅଶ୍ରୁମୋଚନ ମହାନ୍ତି
* ପ୍ରିୟଙ୍କା ମହାପାତ୍ର
* ରାଇମୋହନ ପରିଡ଼ା
* ଦେବୁ ବୋଷ
* ନମ୍ରତା ଦାସ
* ପ୍ରଦ୍ୟୁମ୍ନ ଲେଙ୍କା
* ବ୍ରଜ ସିଂହ
* ସୁରେଶ ବଳ
* ଅଜିତ ଦାସ
* ହେମନ୍ତ ଦାସ
* ଅଞ୍ଜନା ଦାସ
* ବିବେକାନନ୍ଦ ଦାସ
* ସ୍ୱର୍ଣ୍ଣଲତା ଦାସ
* ବିନାୟକ ମିଶ୍ର
* ଭବାନୀ ମହାପାତ୍ର
* ପିତବାସ
* ରାଜୀବ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନୁରାଧା ପୌଡ଼ୱାଲ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୮ର ଓଡ଼ିଆ କଥାଚିତ୍ର
ସ୍କାଫଏଡ ଅସ୍ଥି ଭଗ୍ନ

**ସ୍କାଫଏଡ ଅସ୍ଥି ଭଗ୍ନ** ଇଂରାଜୀ ଭାଷାରେ **scaphoid fracture**) କୁହାଯାଏ ଯେତେବେଳେ କଚଟିରେ (wrist) ଥିବା ସ୍କାଫଏଡ ଅସ୍ଥି (scaphoid bone) ଭାଙ୍ଗିଯାଏ (break) । ବୁଢ଼ା ଆଙ୍ଗୁଠି ମୂଳରେ ଯନ୍ତ୍ରଣା ହୁଏ ଯାହା ହାତ ବ୍ୟବ‌ହାର କଲେ ବଢ଼ିଯାଏ । କେଶ୍ ଜଟିଳ ହେଲେ ନନ-ୟୁନିଅନ (nonunion), ଆଭାସ୍କୁଲାର ନେକ୍ରୋସିସ ଓ ଆର୍ଥ୍ରାଇଟିସ  ହୋଇପାରେ । ମହିଳାଙ୍କ ଅପେକ୍ଷା ପୁରୁଷମାନଙ୍କର ଅଧିକ ସ୍କାଫଏଡ ଅସ୍ଥି ଭଗ୍ନ ହୁଏ ।

## ଆଧାର 
## ବାହ୍ୟ ଲିଙ୍କ 
* AAFP: Diagnosis and Management of Scaphoid Fractures 
* Surgical Technique of Fixation of Scaphoid Fracture
* Wheeless: Scaphoid fracture
* Scaphoid blood supply Avascular Necrosis of Navicular

ଶ୍ରେଣୀ:ଚିକିତ୍ସା ବିଜ୍ଞାନ
ଡନ୍ (୨୦୦୬ର ହିନ୍ଦୀ କଥାଚିତ୍ର)

**ଡନ୍**  କିମ୍ବା **Don: The Chase Begins Again** ହେଉଛି ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ହିନ୍ଦୀ ଚଳଚ୍ଚିତ୍ର ଯାହାକି ମୂଳ ହିନ୍ଦୀ କଥାଚିତ୍ର ଡନ୍‌ର ଉତ୍ତର କଥା ଚଳଚ୍ଚିତ୍ର (sequel) । ଚଳଚ୍ଚିତ୍ରର ମୁଖ୍ୟ ଭୁମିକାରେ ଅଭିନୟ କରିଛନ୍ତି ସାହାରୁଖ ଖାଁ, ପ୍ରିୟଙ୍କା ଚୋପ୍ରା, ଅର୍ଜୁନ ରାମପାଳ, ବୋମାନ ଇରାନୀ, ଓମ ପୁରୀ ଇତ୍ୟାଦି । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ଫରହାନ ଅଖତର ଏବଂ ପ୍ରଯୋଜକ ହେଉଛନ୍ତି ଫରହାନ ଅଖତର ଓ ରିତେଶ ସିଧ୍ୱାନୀ ।  

### କାହାଣୀ 
କୁଆଲାଲୁମ୍ପୁର (ମାଳୟେସିଆ)ରେ ବୃଦ୍ଧି ପାଉଥିବା ଡ୍ରଗ କାରବାରକୁ ବନ୍ଦ କରିବା ଉଦ୍ଦେଶ୍ୟରେ ଡେପୁଟି କମିଶନର ଡି ସିଲଭାଙ୍କ ( ବୋମନ ଇରାନୀ ଅଭିନୀତ ) ନେତୃତ୍ୱରେ ଏକ ପୋଲିସ ଦଳ ସହରକୁ ଅଭିମୁଖେ ଯାଆନ୍ତି । ଡ୍ରଗ କାରବାର ବନ୍ଦ କରିବା ସହ ଡ୍ରଗ ମାଫିଆ ସିଂଘାଣିଆର ମେନେଜର ଡନ (ସାହାରୁଖ ଅଭିନୀତ)କୁ ଧରିବା ଥିଲା ଲକ୍ଷ୍ୟ । ଆନ୍ତ ରାଜ୍ୟ ଡ୍ରଗ ମାଫିଆ ବୋରିସ ଦୁଇ ସହଯୋଗୀ ମଧ୍ୟରୁ ସିଂଘାଣୀଆ ଅନ୍ୟତମ । ଅନ୍ୟ ଜଣକ ହେଉଛନ୍ତି ବର୍ଦ୍ଧନ ।

ଡନ୍‌ର ଅନ୍ୟତମ ଘନିଷ୍ଠ ସହଯୋଗୀ ରମେଶର (ଦିବାକର ପୁନ୍ଦିର ଅଭିନୀତ) ଦଳ ଛାଡିବା ନିଷ୍ପତିରେ ରାଗିଯାଇ ଡନ୍‌ ତାର ହତ୍ୟା କରିଦିଏ । ଏ ଘଟଣା ପରେ ରମେଶର ବାଗଦତ୍ତା(ପ୍ରେମିକା) କାମିନୀ (କରୀନା କାପୁର ଅଭିନୀତ) ରମେଶକୁ ଧରିବାରେ ପୋଲିସର ସହାୟତା କରେ । ହେଲେ ଡନ୍‌ ତାକୁ ବି ହତ୍ୟା କରିଦିଏ । ଏସବୁ ଦେଖି ରୋମା (ପ୍ରିୟଙ୍କା ଚୋପ୍ରା ଅଭିନୀତ), ଯିଏକି ରମେଶର ଭଉଣୀ, ପ୍ରତିଶୋଧ ପରାୟଣ ହୋଇଉଠେ ଏବଂ ନିଜ ପରିଚୟ ଗୋପନ କରି ଡନ୍‌ର ଦଳରେ ଯୋଗଦିଏ । 

ଘଟଣା ଚକ୍ରରେ ଡନ୍ ପୋଲିସଦ୍ୱାରା କ୍ଷତାକ୍ତ ହୋଇ ସଜ୍ଞାହୀନ ଅବସ୍ଥାରେ ଶଯ୍ୟାଶାୟୀ ହୁଏ । ଡି ସିଲଭା ଏହି ସମୟରେ ଡନ୍‌ର ଚେହେରା ସହିତ ଅବିକଳ ମିଶୁଥିବା ଏକ ବ୍ୟକ୍ତି (ବିଜୟ) ସହ (ସାହାରୁଖ ଖାଁଙ୍କ ଦ୍ୱୈତ ଅଭିନୟ) ଭେଟ ହୁଏ । ସେ ଏହି ସର୍ତ୍ତରେ ବିଜୟକୁ ନିଜ ମିଶନରେ ସାମିଲ କରିନିଅନ୍ତି ଯେ ବିଜୟ ପାଖରେ ଥିବା ଏକ ବାଳକ ଦୀପୁର ସେ ସ୍କୁଲରେ ନାମ ଲେଖାଇଦେବେ ଏବଂ ତାର ପଢାଖର୍ଚ୍ଚ ବହନ କରିବେ । ଇତି ମଧ୍ୟରେ ଦୀପୁର ବାପା ଜସଜିତ (ଅର୍ଜୁନ ରାମପାଳ ଅଭିନୀତ) ଜେଲରୁ ମୁକୁଳି ଆସନ୍ତି । ତେବେ ସେ ତାଙ୍କ ସ୍ତ୍ରୀର ମୃତ୍ୟୁ ପାଇଁ ଡି ସିଲଭାକୁ ଦାୟୀ କରି ତାକୁ ହତ୍ୟା କରିବାକୁ ଯୋଜନା ଆରମ୍ଭ କରିଦିଅନ୍ତି ।

ଅସଲ ଡନ ମରିଯାଏ ହେଲେ ନକଲି ଡନ ବିଜୟ ଦଳରେ ଡନ୍‌ ନାମରେ ରହି ଡ୍ରଗ ମାଫିଆର ସମସ୍ତ ତଥ୍ୟ ହାସଲ କରିବାକୁ ଚେଷ୍ଟା କରେ । ରୋମା ସହ ନକଲି ଡନର ଶତ୍ରୁତା ଏପରି ହୁଏ ଯେ ରୋମା ତାକୁ ମାରି ଦେବାକୁ ଚେଷ୍ଟା କରେ । ହେଲେ ଠିକ ସମୟରେ ଡି ସିଲଭା ହସ୍ତକ୍ଷେପ କରି ନକଲି ଡନ ବିଷୟରେ ସବୁ କିଛି କହି ଏହି ମିଶନରେ ସାହାଯ୍ୟ କରିବାକୁ କୁହେ । ରୋମା ରାଜି ହେବାପରେ କାହାଣୀର ଦୃଶ୍ୟପଟ୍ଟ ବଦଳୀଯାଏ ।

ପୋଲିସ ସହ ଗୁଳିବିନିମୟରେ ସିଂଘାଣୀଆ ସହ ଡି ସିଲଭାର ମଧ୍ୟ ମୃତ୍ୟୁ ହୁଏ । ନକଲି ଡନର ଅସଲ ପରିଚୟ ଜାଣିବା ପରେ ଡନର ସମସ୍ତ ସହଯୋଗୀ ବିଜୟର ଶତ୍ରୁ ପାଲଟି ଯାଆନ୍ତି । ରୋମା ସହ ମିଶି ବିଜୟ ନିଜର ଅସଲ ପରିଚୟ ଏବଂ ତାର ନିର୍ଦୋଷତା ପ୍ରମାଣିତ କରିବାକୁ ଚେଷ୍ଟା କରେ ।

ଏହି ସସପେନ୍ସ ଭରା  କାହାଣୀରେ ପରେ ପରେ ଦର୍ଶକ ଦେଖନ୍ତି ଯେ ନକଲି ଡନ୍ ବାସ୍ତବରେ ମରିଯାଇଛି ଏବଂ ଅସଲି ଡନ ହିଁ ନିଜର ପରିଚୟ ଗୋପନ ରଖି କାହାଣୀକୁ ଅଧିକ ରୋଚକ ଆଉ ଦ୍ୱିଧାଯୁକ୍ତ କରିଦେଇଛି । ବିଜୟ ସହ ରୋମାର ପ୍ରେମ ହୋଇଛି ଏବଂ ଡନ ନିର୍ଦ୍ଦୋଷ ପ୍ରମାଣିତ ହୋଇଛି ।

### କଣ୍ଠଶିଳ୍ପୀ 
### ପୁରସ୍କାର ଓ ସମ୍ମାନ 
* Neuchâtel International Fantastic Film Festival (NIFFF)(ଶ୍ରେଷ୍ଠ ଏସୀୟ ଚଳଚ୍ଚିତ୍ର)
* ଶ୍ରେଷ୍ଠ ଚଳଚ୍ଚିତ୍ର, ଶ୍ରେଷ୍ଠ ଅଭିନେତା, ଶ୍ରେଷ୍ଠ କଳା ନିର୍ଦ୍ଦେଶନା, ଶ୍ରେଷ୍ଠ ନୃତ୍ୟ ନିର୍ଦ୍ଦୈଶନା ଶ୍ରେଣୀରେ--ଫିଲ୍ମ୍‌ଫେୟାର ଆୱାର୍ଡ ପାଇଁ ମନୋନୀତ
* ସାହାରୁଖ ଖାଁ---Asian Film Awards (ଶ୍ରେଷ୍ଠ ଅଭିନେତା) ମନୋନୀତ
* ଆଇଫା ଆୱାର୍ଡ --ଶ୍ରେଷ୍ଠ ଅଭିନେତା- ସାହାରୁଖ ଖାନ

## ଆଧାର
## ବାହାର ଆଧାର
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ସତ୍ୟଜିତ ରାୟ

**ସତ୍ୟଜିତ ରାୟ** (; ୨ ମଇ ୧୯୨୧&nbsp;– ୨୩ ଅପ୍ରେଲ ୧୯୯୨), ଜଣେ ଭାରତୀୟ ଚଳଚ୍ଚିତ୍ର ନିର୍ମାତା ଥିଲେ । ସେ ଚଳଚ୍ଚିତ୍ର ନିର୍ମାଣ ସ‌ହ ଚିତ୍ରନାଟ୍ୟ ରଚନା, ସଙ୍ଗୀତକାର, ଗୀତିକାର, ନିର୍ଦ୍ଦେଶକ, ଲେଖକ ଭାବରେ ବିଂଶ ଶତାବ୍ଦୀର ପ୍ରଖ୍ୟାତ ଚଳଚ୍ଚିତ୍ର ନିର୍ମାତା ଭାବରେ ପରିଚିତ ଥିଲେ । ସତ୍ୟଜିତ କଲିକତାର ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ସେ ଜନେ ବିଜ୍ଞାପନ କଳାକାର ଭାବରେ ତାଙ୍କର ପେଶା ଆରମ୍ଭ କରିଥିଲେ ଏବଂ ପରେ ସେ ଜଣେ ସ୍ୱତନ୍ତ୍ର ଚଳଚ୍ଚିତ୍ର ନିର୍ମାତା ଭାବରେ କାମ ଆରମ୍ଭ କରିଥିଲେ । ସତ୍ୟଜିତ ତାଙ୍କର ଲଣ୍ଡନ ଯାତ୍ର ସମୟରେ ଫ୍ରେଞ୍ଚ ଚଳଚ୍ଚିତ୍ର ନିର୍ମାତା ଜିନ୍ ରେନୋଇର୍‌ଙ୍କୁ ଭେଟିଲା ପରେ ଏବଂ ୧୯୪୮ ମସିହାରେ ଭିଟ୍ଟୋରିଓ ଦେ ସିକାଙ୍କର ଇଟାଲୀ ଚଳଚ୍ଚିତ୍ର ବାଇସାଇକେଲ ଥିଭ୍‌ସ୍ ଦେଖିଲା ପରେ ସେ ନିଜେ ଜଣେ ସ୍ୱଧୀନ ଚଳଚ୍ଚିତ୍ର ନିର୍ମାତା ହେବା ପାଇଁ ନିଷ୍ପତ୍ତି ନେଇଥିଲେ ।

ସତ୍ୟଜିତ ସମୁଦାୟ ୩୬ଟି ଚଳଚ୍ଚିତ୍ରର ନିର୍ଦ୍ଦେଶନା ଦେଇଛନ୍ତି, ଯାହା ମଧ୍ୟରେ କଥାଚିତ୍ର, ଡକୁମେଣ୍ଟାରୀ ଏବଂ କ୍ଷୁଦ୍ର ଚଳଚ୍ଚିତ୍ର ଅନ୍ତର୍ଗତ । ଏହି ସ‌ହିତ ସେ ଜଣେ କାଳ୍ପନିକ ଲେଖକ, ପ୍ରକାଶକ, ଚିତ୍ରକାର, ଲେଖକ, ସଙ୍ଗୀତକାର, ଗ୍ରାଫିକ ଡାଇଜାଇନର ଏବଂ ଚଳଚ୍ଚିତ୍ର ସମୀକ୍ଷକ ଥିଲେ । ସେ କିଛି କ୍ଷୁଦ୍ରଗଳ୍ପ ଏବଂ ଉପନ୍ୟାସର ରଚନା କରିଥିଲେ, ଯେଉଁଗୁଡ଼ିକ ମୁଖ୍ୟତଃ ଶିଶୁ ତ‌ଥା କିଶୋରମାନଙ୍କ ପାଇଁ ଉଦିଷ୍ଟ ଥିଲା । ତାଙ୍କ ରଚିତ କିଛି କାଳ୍ପନିକ ଚରିତ୍ର ଫେଲୁଦା, ସ୍ଲେଉଥ୍ ଏବଂ ବିଜ୍ଞାନଭିତ୍ତିକ କାହାଣୀର ବୈକାନିକ ଶୋଙ୍କୁ ଆଦି ଲୋକପ୍ରିୟ ଚରିତ୍ର ଥିଲା । ସତ୍ୟଜିତଙ୍କୁ ଓକ୍ସଫୋର୍ଡ ବିଶ୍ୱବିଦ୍ୟାଳୟ ତରଫରୁ ଏକ ମର୍ଯ୍ୟାଦାପୂର୍ଣ୍ଣ ଉପାଧି ପ୍ରଦାନ କରାଯାଇଥିଲା । ସତ୍ୟଜିତ ତାଙ୍କର ସମୁଦାୟ ଚଳଚ୍ଚିତ୍ରର ଚିତ୍ରନାଟ୍ୟ ନିଜେ ରଚନା କରିଥିଲେ ଏବଂ ଅଧାରୁ ଅଧିକ ଚଳଚ୍ଚିତ୍ରରର ସ୍ୱର ସଂଯୋଜନା କରିଥିଲେ ।

ସତ୍ୟଜିତଙ୍କର ପ୍ରଥମ ଚଳଚ୍ଚିତ୍ର ପଥର ପାଞ୍ଚାଳି ୧୯୫୫ ମସିହାରେ ମୁକ୍ତିଲାଭ କରିଥିଲା । ଏହି ସମୁଦାୟ କଥାଚିତ୍ରଟି ୧୧ଟି ଆନ୍ତର୍ଜାତୀୟ ପୁରସ୍କାର ପାଇଥିଲା । ଏହି ପୁରସ୍କାରଗୁଡ଼ିକ ମଧ୍ୟରେ ୧୯୫୬ର କାନ୍ସ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ହ୍ୟୁମାନ ଡକୁମେଣ୍ଟ ପୁରସ୍କାର ପାଇଥିଲା । ଏହାପରେ ୧୯୫୬ର କଥାଚିତ୍ର ଅପରାଜିତୋ ଏବଂ ୧୯୫୯ର କଥାଚିତ୍ର ଆପୁର ସଂସାର ତାଙ୍କୁ ମଧ୍ୟ ସଫଳତା ଦେଇଥିଲା । ସତ୍ୟଜିତ ତାଙ୍କ ପ୍ରକଳ୍ପର ଚିତ୍ରନାଟ୍ୟ, କଳାକାର ଚୟନ, ସ୍କୋରିଙ୍ଗ୍, ସମ୍ପାଦନା, ଶୀର୍ଷକ ଚୟନ ଏବଂ ପ୍ରଚାର ସାମଗ୍ରୀ କାର୍ଯ୍ୟ ନିଜେ ଦେଖୁଥିଲେ । ସତ୍ୟଜିତ ତାଙ୍କ ଜୀବନରେ ଅନେକ ପ୍ରମୁଖ ପୁରସ୍କାର ପାଇଛନ୍ତି, ଯାହା ମଧ୍ୟରେ ୩୨ଟି ଭାରତୀୟ ଜାତୀୟ ଚଳଚ୍ଚିତ୍ର ପୁରସ୍କାର, ଗୋଟିଏ ଗୋଲ୍ଡେନ ଲାୟନ, ଗୋଟିଏ ଗୋଲ୍ଡେନ ବିୟର୍, ୨ଟି ସିଲ୍‌ଭର୍ ବିୟର୍, ଅନେକ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର ଏବଂ ୧୯୯୨ରେ ଗୋଟିଏ ଆକାଡେମୀ ସମ୍ମାନ ପୁରସ୍କାର ରହିଛି । ୧୯୯୨ ମସିହାରେ ଭାରତର ସର୍ବୋଚ୍ଚ ସମ୍ମାନ ଭାରତ ରତ୍ନରେ ଭାରତ ସରକାର ସତ୍ୟଜିତଙ୍କୁ ସମ୍ମାନିତ କରିଥିଲେ । ସତ୍ୟଜିତ ମୁଖ୍ୟତଃ ବଙ୍ଗଳା ଭାଷାରେ ଚଳଚ୍ଚିତ୍ର ନିର୍ମାଣ କରିଥିଲେ । ଏଥିସ‌ହିତ ସେ ଇଂରାଜୀ ଭାଷାରେ କିଛି ଡକୁମେଣ୍ଟାରୀ ଚଳଚ୍ଚିତ୍ର, ଶବ୍ଦ ବିହୀନ ଚଳଚ୍ଚିତ୍ର ନିର୍ମାଣ କରିଥିଲେ ଏବଂ ହିନ୍ଦୀ ତ‌ଥା ଉର୍ଦ୍ଦୁରେ ମଧ୍ୟ କିଛି ଚଳଚ୍ଚିତ୍ର ନିର୍ମାଣ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୨୧ ଜନ୍ମ
ଶ୍ରେଣୀ:୧୯୯୨ ମୃତ୍ୟୁ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ରଣଦୀପ ହୁଡ୍ଡା

**ରଣଦୀପ ହୁଡ୍ଡା** (, ; ଜନ୍ମ: ୨୦ ଅଗଷ୍ଟ ୧୯୭୬), ଜଣେ ଭାରତୀୟ କଥାଚିତ୍ର ଅଭିନେତା, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ହରିୟାଣାର ରୋହତକ୍‌ରେ ଜନ୍ମଗ୍ରହଣ କରିଥିବା ରଣଦୀପ ସୋନେପଟର ମୋତିଲାଲ ନେହେରୁ ସ୍କୁଲରେ ପଢ଼ୁଥିଲେ । ସେଠାରେ ସେ ସ୍କୁଲରେ ପଢ଼ିବାବେଳୁ ହିଁ ଅଭିନୟ ଆରମ୍ଭ କରିଥିଲେ । ଏହାପରେ ସେ ଅଷ୍ଟ୍ରେଲିଆର ମେଲବର୍ଣ୍ଣରେ ମାନବ ସମ୍ବଳ ବିକାଶ ବିଷୟରେ ସ୍ନାତକ କରିଥିଲେ । ଏହାପରେ ସେ ଭାରତ ପ୍ରତ୍ୟାବର୍ତ୍ତନ କରିବାପରେ ମଡେଲିଂରେ ଯୋଗ ଦେଇଥିଲେ ଏବଂ ଥିଏଟରରେ ଅଭିନୟ ପାଇଁ ଯୋଗ ଦେଇଥିଲେ ।

ରଣଦୀପ ୨୦୦୧ ମସିହାରେ ହିନ୍ଦୀ କଥାଚିତ୍ର ଜଗତରେ ତାଙ୍କର ଅଭିନୟ ଆରମ୍ଭ କରିଥିଲେ । ମୀରା ନାୟାରଙ୍କର ଚଳଚ୍ଚିତ୍ର ମନ୍‌ସୁନ୍ ୱେଡିଙ୍ଗ୍‌ ଜରିଆରେ ରଣଦୀପ ହିନ୍ଦୀ କଥାଚିତ୍ର ଜଗତରେ ଅଭିନୟରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରରେ ରଣଦୀପ ଅନେକ ପ୍ରସଂଶା ସାଉଁଣ୍ଟିଥିଲେ । ମାତ୍ର ପ୍ରଥମ ଚଳଚ୍ଚିତ୍ରର ଏହି ଆଂଶିକ ସଫଳତା ପରେ ରଣଦୀପଙ୍କୁ ଆଗାମୀ ଚଳଚ୍ଚିତ୍ରରେ ଅଭିନୟ ପାଇଁ ୪ବର୍ଷ ଅପେକ୍ଷା କରିବାକୁ ପଡ଼ିଥିଲା । ୨୦୦୫ରେ ସେ ତାଙ୍କର ୨ୟ ଚଳଚ୍ଚିତ୍ରରେ ଅଭିନୟ କରିଥିଲେ । ରାମ ଗୋପାଳ ବର୍ମାଙ୍କ ଚଳଚ୍ଚିତ୍ର 'ଡି'ରେ ରଣଦୀପ ଅଭିନୟ କରିଥିଲେ, ମାତ୍ର ଏହି ଚଳଚ୍ଚିତ୍ରଟି ସଫଳ ହୋଇପାରିନଥିଲା । ଏହାପରେ ରଣଦୀପଙ୍କର ଅଭିନୟ ଜୀବନରେ ସଫଳା ମିଳିବା କଷ୍ଟକର ହୋଇପଡ଼ିଲା । ଏହି ସମୟରେ ରଣଦୀପ ନିଜର ଗୁଜୁରାଣ ପାଇଁ ବିଭିନ୍ନ ଦୂରଦର୍ଶନ ବିଜ୍ଞାପନରେ ଅଭିନୟ କରୁଥିଲେ । ସେ ଲଗାତାର କିଛି ବ୍ୟବସାୟିକ ବିଫଳତା ଭୋଗୁଥିବା ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଗୁଡ଼ିକୁ ମଧ୍ୟ ସମୀକ୍ଷକମାନେ ନାପସନ୍ଦ କରିଥିଲେ । ଏହାପରେ ୨୦୧୦ ମସିହାରେ ରଣଦୀପଙ୍କ ଅଭିନୟ ଜୀବନର ମୋଡ଼ ବଦଳିଲା, ଯେତେବେଳେ ସେ ଏକତା କପୁରଙ୍କର ଚଳଚ୍ଚିତ୍ର ୱାନ୍ସ ଅପନ ଏ ଟାଇମ୍‌ରେ ଜଣେ ପୋଲିସ ଅଧିକାରୀ ଭୂମିକାରେ ଅଭିନୟ କଲେ । ଏହାପରେ ୨୦୧୧ରେ ରଣଦୀପ ସାହେବ, ବିବି ଔର୍ ଗ୍ୟାଙ୍ଗ୍‌ଷ୍ଟାର ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ରଣଦୀପଙ୍କୁ ଆଇଫା (ଆନ୍ତର୍ଜାତୀୟ ଭାରତୀୟ ଚଳଚ୍ଚିତ୍ର ପୁରସ୍କାର)ରେ ଶ୍ରେଷ୍ଠ ସ‌ହ-ଅଭିନେତା ପାଇଁ ମନୋନୀତ କରାଯାଇଥିଲା ।

ଏହାପରେ ରଣଦୀପ ୨୦୧୨ରେ ଜନ୍ନତ ୨, ଜିସ୍ମ ୨ ଏବଂ ୨୦୧୩ରେ ମର୍ଡ଼ର ୩ ଆଦି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଗୁଡ଼ିକରେ ରଣଦୀପଙ୍କର ଅଭିନୟ ତାଙ୍କୁ ଏକ ନୂଆ ପରିଚୟ ଦେବାସ‌ହ ତାଙ୍କର ସଫଳତାର ହାର ବଢ଼ାଇଥିଲା । ଏହାପରେ ୨୦୧୪ରେ ମହେଶ ଭଟ୍ଟଙ୍କର କଥାଚିତ୍ର ହାଇୱେ ଏବଂ ୨୦୧୬ରେ ସରବଜିତ୍ ସିଂହଙ୍କର ଆତ୍ମଜୀବନି ଉପରେ ଆଧାରତି ଚଳଚ୍ଚିତ୍ର ସରବଜିତ୍‌ରେ ରଣଦୀପଙ୍କ ଅଭିନୟକୁ ଅନେକ ପ୍ରସଂଶା କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ରଣଦୀପଙ୍କୁ ଷ୍ଟାରଡଷ୍ଟ ପୁରସ୍କାର ଉତ୍ସବରେ ଶ୍ରେଷ୍ଠ ନାୟକ ପୁରସ୍କାର ମିଳିଥିଲା । ଏହାପରେ ୨୦୧୪ରେ ସେ ସଲମାନ ଖାଁଙ୍କ ଚଳଚ୍ଚିତ୍ର କିକ୍‌ରେ ଜଣେ ପୋଲିସ ଅଧିକାରୀ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ସଫଳ ହେବା ସ‌ହ ବ‌ହୁତ ଭଲ ବ୍ୟବସାୟ କରିଥିଲା । ଏହାପରେ ସେ ୨୦୧୪ରେ ରଙ୍ଗ ରସିୟା, ୨୦୧୫ରେ ମେଁ ଔର୍ ଚାର୍ଲସ୍, ୨୦୧୬ରେ ସୁଲତାନ, ୨୦୧୮ରେ ବାଘି-୨ ଆଦି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ ।

ଚଳଚ୍ଚିତ୍ରରେ ଅଭିନୟ କରିବା ବ୍ୟତୀତ ରଣଦୀପ ଅନେକ ମଞ୍ଚ ନାଟକରେ ଅଭିନୟ କରିଛନ୍ତି । ସେ ଚଳଚ୍ଚିତ୍ରରେ କାର୍ଯ୍ୟ କରିବା ସ‌ହ ଥିଏଟରରେ ନିଜର ଅଭିନୟ ଜାରି ରଖିଥିଲେ । ସେ ନାସୀର ଉଦ୍ଦିନ ଶାହାଙ୍କ ଥିଏଟରର ସେ ଜଣେ ସକ୍ରିୟ ସଦସ୍ୟ ।

## ଆଧାର
## ଅଧିକ ତଥ୍ୟ
* 

ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ସୁନା ପାଲିଙ୍କି

**ସୁନା ପାଲିଙ୍କି**, ୧୯୯୮ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁନିଲ ରାଉତ ।

ସାଗର ମିଶ୍ର, ଗାୟତ୍ରୀ ଜରିବାଲା, ଅଶ୍ରୁମୋଚନ ମହାନ୍ତି, ଦେବୁ ବୋଷ, ସ୍ମିତା ମହାନ୍ତି, କାଜଲ, ସ୍ନିଗ୍ଧା ମହାନ୍ତି, ରାଇମୋହନ ପରିଡ଼ା, ରୁନୁ ପରିଜା, ଜୟୀରାମ ସାମଲ, ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସାଗର ମିଶ୍ର
* ଗାୟତ୍ରୀ ଜରିବାଲା
* ଅଶ୍ରୁମୋଚନ ମହାନ୍ତି
* ଦେବୁ ବୋଷ
* ସ୍ମିତା ମହାନ୍ତି
* କାଜଲ
* ସ୍ନିଗ୍ଧା ମହାନ୍ତି
* ରାଇମୋହନ ପରିଡ଼ା
* ରୁନୁ ପରିଜା
* ଜୟୀରାମ ସାମଲ
* ବ୍ରଜ ସିଂହ
* ଦେବୁ ବ୍ରହ୍ମା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁବାସ ରାମ । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ ଆଦି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନୁରାଧା ପୌଡ଼ୱାଲ, ସୁବାସ ରାମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୮ର ଓଡ଼ିଆ କଥାଚିତ୍ର
ଲାଟ୍ ସାହେବ

**ଲାଟ୍ ସାହେବ**, ୧୯୯୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶୁଭକାନ୍ତ ସାହୁ । ଏହି କଥାଚିତ୍ର ସଂଳାପ ରଚନା କରିଥିଲେ ନାରାୟଣ ସାହୁ । ବସନ୍ତ ସାହୁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ମିହିର ଦାସ, କୁନା ତ୍ରିପାଠୀ, ସୁରେଶ ବଳ, ଦେବୁ ବୋଷ, ପଙ୍କି ପ୍ରଧାନ, ବାଦଲ ମହାନ୍ତି, ସ୍ନିଗ୍ଧା ମହାନ୍ତି, ଅର୍ପିତା ମୁଖାର୍ଜୀ, ଶୋଭନ ଦାସ, ସରୋଜ ଦାସ, ସୁରଜ କୁମାର, ପ୍ରଭାତି ସାହୁ, ସୁବ୍ରତ ସାମନ୍ତରାୟ, ସ୍ମିତା ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମିହିର ଦାସ
* କୁନା ତ୍ରିପାଠୀ
* ସୁରେଶ ବଳ
* ଦେବୁ ବୋଷ
* ପଙ୍କି ପ୍ରଧାନ
* ବାଦଲ ମହାନ୍ତି
* ସ୍ନିଗ୍ଧା ମହାନ୍ତି
* ଅର୍ପିତା ମୁଖାର୍ଜୀ
* ଶୋଭନ ଦାସ
* ସରୋଜ ଦାସ
* ସୁରଜ କୁମାର
* ପ୍ରଭାତି ସାହୁ
* ସୁବ୍ରତ ସାମନ୍ତରାୟ
* ସ୍ମିତା ତ୍ରିପାଠୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । 

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୯ର ଓଡ଼ିଆ କଥାଚିତ୍ର
ସୌଭାଗ୍ୟବତୀ

**ସୌଭାଗ୍ୟବତୀ**, ୧୯୯୮ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରଣଜିତ ରାଉତ । ରମେଶ ପାଣିଗ୍ରାହୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବସନ୍ତ ସାହୁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ସିଦ୍ଧାନ୍ତ ମହାପାତ୍ର, ଜ୍ୟୋତି ମିଶ୍ର, ମିହିର ଦାସ, ଉତ୍ତମ ମହାନ୍ତି, ଅଶ୍ରୁମୋଚନ ମହାନ୍ତି, ରାକେଶ ଜୈନ, ଦେବୁ ବୋଷ, ସୁରେଶ ବଳ, ଜୟୀରାମ ସାମଲ, ରବି ମିଶ୍ର, ସରୋଜ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସିଦ୍ଧାନ୍ତ ମହାପାତ୍ର
* ଜ୍ୟୋତି ମିଶ୍ର
* ମିହିର ଦାସ
* ଉତ୍ତମ ମହାନ୍ତି
* ଅଶ୍ରୁମୋଚନ ମହାନ୍ତି
* ରାକେଶ ଜୈନ
* ଦେବୁ ବୋଷ
* ସୁରେଶ ବଳ
* ଜୟୀରାମ ସାମଲ
* ରବି ମିଶ୍ର
* ସରୋଜ ଦାସ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଶ୍ରୀକାନ୍ତ ଦାସ ଓ ସ୍ୱରୂପ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୮ର ଓଡ଼ିଆ କଥାଚିତ୍ର
ଡିପ ଭେନ ଥ୍ରୋମ୍ବୋସିସ

**ଡିପ ଭେନ ଥ୍ରୋମ୍ବୋସିସ** ବା **ଡିଭିଟି** (ଇଂରାଜୀ ଭାଷାରେ **Deep vein thrombosis** (**DVT**) ଏକ ପ୍ରକାର ରକ୍ତ ଜମାଟ ବନ୍ଧା (blood clot) ଯାହା ଦେହର ଗଭୀର ଶିରା (deep vein) ଯେପରିକି ଗୋଡ଼ରେ ହୋଇଥାଏ ।  ଏହି ଅବସ୍ଥାରେ ଯନ୍ତ୍ରଣା, ଫୁଲା, ଲାଲ ଦେଖାଯିବା ଓ ପ୍ରଭାବିତ ସ୍ଥାନ ଉଷୁମ ଲାଗିବା ଆଦି ଲକ୍ଷଣ ଦେଖାଯାଏ ।

ସାମ୍ପ୍ରତିକ ଅପରେଶନ, କର୍କଟ ରୋଗ, ଆଘାତ, କମ ଚଳପ୍ରଚଳ, ମୋଟାପଣ, ଧୁମ୍ରପାନ (smoking), ହରମୋନାଲ ଜନ୍ମ ନିରୋଧ (hormonal birth control), ଗର୍ଭାବସ୍ଥା, ପ୍ରସୂତିପର ସମୟ (period following birth), ଆଣ୍ଟଫସଫୋଲିପିଡ ସିଣ୍ଡ୍ରୋମ (antiphospholipid syndrome), କେତେକ ଜେନେଟିକ ରୋଗ (genetic conditions) ଇତ୍ୟାଦି ଥିଲେ ଏହି ରୋଗ ସଙ୍କଟ ସୃଷ୍ଟି ହୋଇପାରେ । ଡିଭିଟି ରୋଗ ହାର ପିଲାରୁ ବୃଦ୍ଧ ବୟସ ପର୍ଯ୍ୟନ୍ତ ବଢ଼ିଚାଲେ, ଯୁବାବସ୍ଥାରେ ବର୍ଷକୁ ପ୍ରତି ଏକ ହଜାରରେ ଜଣକୁ ଆକ୍ରମଣ କରେ ।  ପ୍ରାୟ ୫% ଲୋକଙ୍କର କୌଣସି ନା କୋଣସି ସମୟରେ ଭିଟିଇ ରୋଗ ହୁଏ । 
 
## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଇମ୍ରାନ ଖାଁ

**ଇମ୍ରାନ ଖାଁ** (; ଜନ୍ମନାମ: **ଇମ୍ରାନ ପାଲ୍**, ଜନ୍ମ: ୧୩ ଜାନୁଆରୀ ୧୯୮୩) ଜଣେ ଆମେରିକୀୟ ଚଳଚ୍ଚିତ୍ର ଅଭିନେତା, ଯିଏକି ମୁଖତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ସେ ଭାରତୀୟ ବଂଶଧର ଭାବରେ ଆମେରିକାର ଅଧିବାସୀ । ସେ ହିନ୍ଦୀ କଥାଚିତ୍ର ଅଭିନେତା ଅମିର ଖାଁ ଓ ନିର୍ଦ୍ଦେଶକ ତ‌ଥା ପ୍ରଯୋଜକ ମନ୍‌ସୁର୍ ଖାଁଙ୍କର ଭଣଜା । ଇମ୍ରାନଙ୍କର ଅଜା ନସିର ହୁସେନ ମଧ୍ୟ ଜଣେ ନିର୍ଦ୍ଦେଶକ ଓ ପ୍ରଯୋଜକ । ଇମ୍ରାନ ଶିଶୁ କଳାକାର ଭାବରେ ୧୯୮୮ ମସିହାରେ ଏବଂ ୧୯୯୨ ମସିହାରେ ଦୁଇଟି କଥାଚିତ୍ରରେ ଅଭିନୟ କରିଥିଲେ । ୧୯୮୮ ମସିହାରେ ଇମ୍ରାନ ଅମିର ଖାଁଙ୍କ ନାୟକ ଭାବରେ ପ୍ରଥମ ଚଳଚ୍ଚିତ୍ର କୋୟାମତ୍‌ ସେ କୋୟାମତ୍ ତକ୍‌ ଏବଂ ୧୯୯୨ରେ ଅମିର ଖାଁଙ୍କ ଅନ୍ୟ ଏକ ଚଳଚ୍ଚିତ୍ର ଯୋ ଜିତା ଓହି ସିକନ୍ଦର ଚଳଚ୍ଚିତ୍ରରେ ଶିଶୁ କଳାକାର ଭାବରେ ଅଭିନୟ କରିଥିଲେ ।

ଇମ୍ରାନ ନାୟକ ଭାବରେ ତାଙ୍କର ଅଭିନୟ ଆରମ୍ଭ କଲେ ୨୦୦୮ ମସିହାରେ । ସେ ହିନ୍ଦୀ କଥାଚିତ୍ର ଯାନେ ତୁ... ୟା ଯାନେନା ଜରିଆରେ ହିନ୍ଦୀ କଥାଚିତ୍ର ଜଗତରେ ନାୟକ ଭାବରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟି ସମୀକ୍ଷକମାନେ ପସନ୍ଦ କରିଥିଲେ ଏବଂ ବ୍ୟବସାୟରେ ମଧ୍ୟ ସଫଳ ହୋଇଥିଲା । ଏହି କଥାଚିତ୍ର ପାଇଁ ଇମ୍ରାନଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତ ପୁରସ୍କାର ମଧ୍ୟ ମିଳିଥିଲା । ଏହାପରେ ଇମ୍ରାନଙ୍କର ଦୁଇଟି ଚଳଚ୍ଚିତ୍ର ଭଲ ବ୍ୟବସାୟ କରିପାରିନଥିଲା ଏବଂ ଗଣମାଧ୍ୟମରେ ତାଙ୍କୁ ଅନେକ ସମାଲୋଚନା କରାଯାଇଥିଲା । ଏମିତିକି ସେ ଗୋଟିଏ ଫିଲ୍ମର ଯୋଗ୍ୟ ବୋଲି ମଧ୍ୟ କଟାକ୍ଷ କରାଯାଇଥିଲା । ଏହାପରେ ସେ ୨୦୧୦ରେ ଆଇ ହେଟ୍ ଲଭ୍ ଷ୍ଟୋରୀସ୍, ୨୦୧୧ରେ ଦେଲ୍ଲୀ ବେଲ୍ଲୀ ଓ ମେରେ ବ୍ରଦର୍ କି ଦୁଲ୍‌ହନ୍ ଆଦି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ମେରେ ବ୍ରଦର୍ କି ଦୁଲ୍‌ହନ୍‌ ଇମ୍ରାନଙ୍କର ଶେଷ ସଫଳ ଚଳଚ୍ଚିତ୍ର ଥିଲା । ଏହାପରେ ସେ ଅନେକ ବ୍ୟବସାୟିକ ବିଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୨ରେ ଏକ୍ ମେଁ ଏକ୍ ତୁ, ୨୦୧୩ରେ ମାତୃ କି ବିଜୀ କା ମଣ୍ଡୋଲା, ୱାନ୍ସ ଅପନ୍ ଏ ଟାଇମ୍ ଇନ୍ ମୁମ୍ବାଇ ଦୋବାରା, ଗୋରୀ ତେରେ ପ୍ୟାର୍ ମେଁ ଏବଂ ୨୦୧୫ରେ କଟ୍ଟି ବଟ୍ଟି ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ମାତ୍ର ଏହି ସବୁ ଚଳଚ୍ଚିତ୍ର ବ୍ୟବସାୟରେ ବିଫଳ ହୋଇଥିଲା । ଇମ୍ରାନ ନାୟକ ଭୂମିକାରେ ଅଭିନୟ କରିବା ସ‌ହ ୨୦୦୮ ମସିହାରେ ତାଙ୍କର ୨ୟ ଚଳଚ୍ଚିତ୍ର କିଡ୍‌ନାପ୍‌ରେ ଖଳନାୟକ ଭୂମିକାରେ ଅଭିନୟ କରିଥିଲେ ।

ଚଳଚ୍ଚିତ୍ରରେ କାମ କରିବା ବ୍ୟତୀତ ଇମ୍ରାନ କିଛି ସାମାଜିକ ସେବା ସଂସ୍ଥା ସ‌ହ ମିଶି କାମ କରୁଛନ୍ତି । ସେ ହିନ୍ଦୁସ୍ତାନ ଟାଇମ୍‌ସ୍ ପାଇଁ କିଛି ସ୍ତମ୍ଭ ମଧ୍ୟ ଲେଖିଛନ୍ତି । ସେ ବନ୍ୟଜନ୍ତୁ ସୁରକ୍ଷା ପାଇଁ ଥିବା ଆମେରିକୀୟ ଅଣଲାଭକାରୀ ବେସରକାରୀ ସଂସ୍ଥାର ଜଣେ ସଦସ୍ୟ ଭାବରେ ମଧ୍ୟ କାର୍ଯ୍ୟ କରୁଛନ୍ତି । ଏହି ସଂସ୍ଥାଦ୍ୱାରା ଆୟୋଜିତ କିଛି କାର୍ଯ୍ୟକ୍ରମରେ ମଧ୍ୟ ଇମ୍ରାନ ଯୋଗ ଦେଇଛନ୍ତି । ଜାନୁଆରୀ ୨୦୧୧ରେ ଇମ୍ରାନ ଅବନ୍ତିକା ମଲ୍ଲିକଙ୍କୁ ବିବାହ କରିଥିଲେ । ବିବାହ ପୂର୍ବରୁ ଦୁହିଁଙ୍କର ଦଶ ବର୍ଷ ଧରି ପ୍ରେମ ସମ୍ପର୍କ ଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଅନୁରାଗ କଶ୍ୟପ

**ଅନୁରାଗ କଶ୍ୟପ** (ଜନ୍ମ: ୧୦ ସେପ୍ଟେମ୍ବର ୧୯୭୨), ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ, କାହାଣୀକାର, ଚଳଚ୍ଚିତ୍ର ପ୍ରଯୋଜକ ଏବଂ ଅଭିନେତା । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାମ କରନ୍ତି । ଚଳଚ୍ଚିତ୍ର ଜଗତରେ ଅନୁରାଗଙ୍କର ଅବଦାନ ପାଇଁ ଫ୍ରାନ୍ସ ସରକାର ତାଙ୍କୁ ୨୦୧୩ ମସିହାରେ ସମ୍ମାନିତ କରିଥିଲେ ।

ଅନୁରାଗ ପ୍ରଥମେ ଜଣେ ଦୂରଦର୍ଶନ ଧାରାବାହିକ କାହାଣୀକାର ଭାବରେ କାର୍ଯ୍ୟ କରିଥିଲେ । ସେ କିଛି ସଫଳ ଏବଂ ଚର୍ଚ୍ଚିତ ଧାରାବାହିକର କାହାଣୀ ରଚନା କରିବା ପରେ ୧୯୯୮ ମସିହାରେ ରାମ ଗୋପାଳ ବର୍ମାଙ୍କ ହତ୍ୟାଭିତ୍ତକ ଚଳଚ୍ଚିତ୍ର ସତ୍ୟାର ସ‌ହ-ଲେଖକ ଭାବରେ କାର୍ଯ୍ୟ କରିଥିଲେ । ଏହାପରେ ସେ ପାଞ୍ଚ୍ ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ, ମାତ୍ର ଏହି ଚଳଚ୍ଚିତ୍ରଟିରେ ଥିବା ମାତ୍ରାଧିକ ଆପତ୍ତିଜନ‌କ ଦୃଶ୍ୟ ଏବଂ କାହାଣୀ ପାଇଁ ଭାରତୀୟ ଚଳଚ୍ଚିତ୍ର ନିୟନ୍ତ୍ରକ ସଂଘ ଏହାକୁ ମୁକ୍ତିଲାଭ କରିବାର ଅନୁମତି ଦେଇନଥିଲେ । ୨୦୦୭ ମସିହାରେ ଅନୁରାଗଙ୍କ ନିର୍ଦ୍ଦେଶନାରେ ପ୍ରଥମ ଚଳଚ୍ଚିତ୍ର ବ୍ଲାକ୍ ଫ୍ରାଇଡେ ମୁକ୍ତିଲାଭ କଲା । ଏହି ଚଳଚ୍ଚିତ୍ରଟିର ୧୯୯୩ର ବମ୍ବେ ବୋମା ବିସ୍ଫୋରଣ ଉପରେ ଆଧାରିତ ହୁସେନ ଜାଇଦିଙ୍କ ପୁସ୍ତକର କାହାଣୀକୁ ନେଇ ନିର୍ମାଣ କରାଯାଇଥିଲା । ଏହି ଚଳଚ୍ଚିତ୍ରଟି ମୁକ୍ତିଲାଭ କରିବାବେଳେ ପୁଣିଥରେ ଜାତୀୟ ଚଳଚ୍ଚିତ୍ର ପ୍ରମାଣପତ୍ରପାଇଁ ଦୁଇ ବର୍ଷ ଅପେକ୍ଷା କରିଥିଲା । ସେତେବେଳକୁ ୧୯୯୩ ବୋମା ବିସ୍ଫୋରଣର ମକୋଦ୍ଦମା ଚାଲିଥିଲା, ତେଣୁ ଏହାର କାହାଣୀ ଉପରେ ରୋକ ଲଗାଯାଇଥିଲା । ମାତ୍ର ମକୋଦ୍ଦମା ଶେଷ ହେବା ଆଗରୁ ୨୦୦୭ରେ ଏହାକୁ ମୁକ୍ତିଲାଭ ପାଇଁ ଅନୁମତି ଦିଆଯାଇଥିଲା । ଏହି ଚଳଚ୍ଚିତ୍ରକୁ ନେଇ ସର୍ବସାଧାରଣରେ ଜାଗିଥିବା ଲୋକପ୍ରିୟତା ପାଇଁ ଏହାକୁ ମୁକ୍ତିଲାଭର ଅନୁମତି ମିଳିଥିଲା । ଏହାପରେ ୨୦୦୭ରେ ତାଙ୍କ ନିର୍ଦ୍ଦେଶନାରେ ମୁକ୍ତିଲାଭ କରିଥିବା ଅନ୍ୟ ଏକ ଚଳଚ୍ଚିତ୍ର ନୋ ସ୍ମୋକିଙ୍ଗ୍ ସମୀକ୍ଷକଙ୍କଠାରୁ ନାକାରାତ୍ମକ ପ୍ରତିକ୍ରୟା ପାଇଥିବାବେଳେ ବ୍ୟବସାୟରେ ବ‌ହୁତ ଖରାପ ପ୍ରଦର୍ଶନ କରିଥିଲା । ଏହାପରେ ୨୦୦୯ରେ ମୁକ୍ତିଲାଭ କରିଥିବା ତାଙ୍କ ନିର୍ଦ୍ଦେଶିତ ଅନ୍ୟ ଏକ ଚଳଚ୍ଚିତ୍ର ଦେଭ୍.ଡିଙ୍କୁ ସମୀକ୍ଷକ ଓ ଦର୍ଶକ ପସନ୍ଦ କରିଥିଲେ ଏବଂ ଏହା ବ୍ୟବସାୟିକ ସଫଳ ମଧ୍ୟ ହୋଇଥିଲା । ଏହି ଚଳଚ୍ଚିତ୍ରଟି ଦେବଦାସ ଚରିତ୍ରର ଏକ ଆଧୁନିକ ରୂପ ଥିଲା । ଏହାପରେ ତାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ୨୦୦୯ର ରାଜନୈତିକ ନାଟକ ଗୁଲ୍ଲାଲ୍ ଏବଂ ୨୦୧୧ର ଦ୍ୟାଟ୍ ଗାର୍ଲ ଇନ୍ ୟେଲ୍ଲୋ ବୁଟ୍‌ସ୍ ସଫଳ ହୋଇଥିଲା । ୨୦୧୨ରେ ମୁକ୍ତିଲାଭ କରିଥିବା ଅପରାଧ ଭିତ୍ତିକ ନାଟକ ଗ୍ୟାଙ୍ଗ୍‌ସ୍ ଅଫ୍ ୱାସେପୁରର ଦୁଇଟି ଭାଗ ଅନୁରାଗଙ୍କର ସବୁଠାରୁ ବଡ଼ ସଫଳତା ଥିଲା । ଏହି ଚଳଚ୍ଚିତ୍ରଟି ଫିଲ୍ମ‌ଫେୟାରରେ ଶ୍ରେଷ୍ଠ ଚଳଚ୍ଚିତ୍ର ପାଇଁ ମନୋନୀତ ହୋଇଥିଲା ଏବଂ କିଛି ପୁରସ୍କାର ପାଇଥିଲା । ଏହାପରେ ୨୦୧୩ରେ ବମ୍ବେ ଟକିଜ୍, ୨୦୧୪ରେ ଅଗ୍‌ଲି ଏବଂ ୨୦୧୫ରେ ବମ୍ବେ ଭେଲବେଟ ନିର୍ମାଣ କରିଥିଲେ ଅନୁରାଗ । ମାତ୍ର ଏହି ଚଳଚ୍ଚିତ୍ରଗୁଡ଼ିକ ବିଫଳ ହୋଇଥିଲା । ୨୦୧୬ ମସିହାରେ ଅନୁରାଗ ରମଣ ରାଘବ ଚଳଚ୍ଚିତ୍ରର ୨ୟ ଭାଗ ରମଣ ରାଘବ ୨.୦ ଅଭିନେତା ନବାଜ ଉଦ୍ଦିନ ସିଦ୍ଦିକଙ୍କୁ ନେଇ ନିର୍ମାଣ କରିଥିଲେ ।

ଚଳଚ୍ଚିତ୍ର ଦୁନିଆରେ କାମ କରିବା ବ୍ୟତୀତ ଅନୁରାଗ ମୁମ୍ବାଇର ଏକ ବେସରକାରୀ ସଂସ୍ଥା ଆଙ୍ଗନ୍‌ର ସଦସ୍ୟ ଭାବରେ କାର୍ଯ୍ୟ କରୁଛନ୍ତି । ଏହି ସଂସ୍ଥା ଭାରତରେ ଥିବା ଦୁର୍ବଳତମ ପିଲାମାନଙ୍କ ପାଇଁ କାର୍ଯ୍ୟ କରୁଛି । ଅନୁରାଗ କଶ୍ୟପ ନାମକ ତାଙ୍କର ନିଜର ଏକ ଚଳଚ୍ଚିତ୍ର ନିର୍ମାଣ ସଂସ୍ଥା ଅଛି ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ପଞ୍ଜରାସ୍ଥି ଭଗ୍ନ

**ପଞ୍ଜରାସ୍ଥି ଭଗ୍ନ** (**rib fracture**) କୁହାଯାଏ ଯେତେବେଳେ ପଞ୍ଜରା (rib) ଅସ୍ଥି ଭାଙ୍ଗିଯାଏ (break) । ଏହାଦ୍ୱାରା ଛାତିରେ ଯନ୍ତ୍ରଣା ହୁଏ ଯାହା ପ୍ରଶ୍ୱାସ ନେବାବେଳେ ବୃଦ୍ଧି ପ୍ରାପ୍ତ ହୁଏ । ଏକାଧିକ ପଞ୍ଜରା ଭିନ୍ନ ଭିନ୍ନ ସ୍ଥାନରେ ଭାଙ୍ଗିଗଲେ ଫ୍ଲେଆଲ ଛାତି (flail chest) ହୁଏ । ଅଧିକ ଜଟିଳ ହେଲେ   ରୋଗୀର ପଲମୋନାରି କଣ୍ଟ୍ୟୁଜନ (:en:Pulmonary contusion), ନିମୋଥୋରାକ୍ସ, ନିମୋନିଆ ଇତ୍ୟାଦି ହୋଇପାରେ ।  ଲକ୍ଷଣ ଅନୁଶୀଳନ ଓ ମେଡିକାଲ ଇମେଜିଙ୍ଗ (medical imaging) ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ ।  ପାରାସେଟାମୋଲ (acetaminophen), ଏନଏସଏଆଇଡି (NSAIDs), (opioids) ଇତ୍ୟାଦି ଔଷଧ ଏଥି ନିମନ୍ତେ ଦିଆଯାଏ । ଆଘାତ ଜନିଟ ଭଙ୍ଗା ମଧ୍ୟରେ ଏହା ଏକ ସାଧାରଣ ଆଘାତ ।
 
## ଏହା ମଧ୍ୟ ଦେଖନ୍ତୁ 
* Pulmonary hygiene

## ଆଧାର 
## External links 
ଶ୍ରେଣୀ:ଚିକିତ୍ସା ବିଜ୍ଞାନ
ଲକ୍ଷ୍ମୀର ଅଭିସାର

**ଲକ୍ଷ୍ମୀର ଅଭିସାର**, ୧୯୯୮ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ହରିରାମ ଅଗ୍ର‌ୱାଲ ଓ ଲକ୍ଷ୍ମୀନାରାୟଣ ଅଗ୍ର‌ୱାଲ । ମନୋଜ ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରାଜୁ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । 

ଯାଜ୍ଞସେନୀ ଯେନା, ମିହିର ଦାସ, ବିଦ୍ୟୁତଲାଲ ଦେବୀ, ରବି ମିଶ୍ର, ଶିଳାଲିପି ପରିଡ଼ା, ସରୋଜ ଦାସ, ଅନିତା ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୮ରେ ଆୟୋଜିତ ଦ୍ୱାଦଶ ଆନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବରେ ଏହି ଚଳଚ୍ଚିତ୍ରଟିର ପ୍ରଦର୍ଶିତ ହୋଇଥିଲା ।

## ଅଭିନୟ
* ଯାଜ୍ଞସେନୀ ଯେନା
* ମିହିର ଦାସ
* ବିଦ୍ୟୁତଲାଲ ଦେବୀ
* ରବି ମିଶ୍ର
* ଶିଳାଲିପି ପରିଡ଼ା
* ସରୋଜ ଦାସ
* ଅନିତା ଦାସ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗିରିଧର ଗମାଙ୍ଗ ଓ ରାଜୁ ମିଶ୍ର ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୮ର ଓଡ଼ିଆ କଥାଚିତ୍ର
ଅହଲ୍ୟା (ଓଡ଼ିଆ କଥାଚିତ୍ର)

**ଅହଲ୍ୟା**, ୧୯୯୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆରତି ସାହୁ । ଲକ୍ଷ୍ମୀପ୍ରିୟା ଆଚାର୍ଯ୍ୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ ।
ବିଜୟ କେତନ ମିଶ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ହେମନ୍ତ ଦାସ, ମିହିର ଦାସ, ତନୁଜା ନାୟକ, ଦୀପ୍ତି ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାର ଅଭିନୟ କରିଥିଲେ ।

## ଅଭିନୟ
* ହେମନ୍ତ ଦାସ
* ମିହିର ଦାସ
* ତନୁଜା ନାୟକ
* ଦୀପ୍ତି ପଣ୍ଡା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରଘୁନାଥ ପାଣିଗ୍ରାହୀ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୮ର ଓଡ଼ିଆ କଥାଚିତ୍ର
ବକ୍ସରସ ଅସ୍ଥି ଭଗ୍ନ

**ବକ୍ସରସ ଅସ୍ଥି ଭଗ୍ନ** ('''boxer's fracture''') ନାମ ଦିଆଯାଏ ଯେତେବେଳେ ନ‌କ୍ଲର (knuckle) ପଞ୍ଚମ ମେଟାକାର୍ପାଲ (metacarpal bones) ଅସ୍ଥି ଭାଙ୍ଗିଯାଏ (break) । ଯନ୍ତ୍ରଣା, ଦବିଯାଇଥିବା ନ‌କ୍ଲ ଲକ୍ଷଣ ଦେଖି ଏହି ଭଙ୍ଗା ନିର୍ଣ୍ଣୟ କରାଯାଏ । 

ହାତ ମୁଠା (fist) କରି ଆଘାତ କଲେ ଏହି ଭଙ୍ଗା ହୁଏ । ନ‌କ୍ଲଟି ପାପୁଲି ଆଡ଼କୁ ବଙ୍କା ହୋଇଯାଏ । ସତୁରି ଡିଗ୍ରୀରୁ ଅଧିକ ବଙ୍କା ଥିଲେ ଓ ଆଙ୍ଗୁଠି ବଙ୍କା ହୋଇଯାଇଥିଲେ ରିଡକସନ ଓ ସ୍ପ୍ଲିଣ୍ଟିଙ୍ଗ  ଆବଶ୍ୟକ ହୁଏ ।
 
## ଆଧାର 
## ବାହ୍ୟ ଲିଙ୍କ 
*Boxer's fracture (Wheeless' Textbook of Orthopaedics)
 

ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରୀତି ଜିଣ୍ଟା

**ପ୍ରୀତି ଜିଣ୍ଟା** (ଉଚ୍ଚାରଣ: ; ଜନ୍ମ: ୩୧ ଜାନୁଆରୀ ୧୯୭୫), ଜଣେ ଭାରତୀଯ ଚଳଚ୍ଚିତ୍ର ଅଭିନେତ୍ରୀ ଏବଂ ଉଦ୍ୟୋଗପତି । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ ଅଭିନୟ କରନ୍ତି । ଏଥି ସ‌ହିତ ସେ କିଛି ତେଲୁଗୁ, ପଞ୍ଜାବୀ ଏବଂ ଇଂରାଜୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ପ୍ରୀତି ଇଂରାଜୀ ସାହିତ୍ୟ ଏବଂ ଅପରାଧିକ ମନୋବିଜ୍ଞାନରେ ତାଙ୍କର ସ୍ନାତକ ଶେଷ କରିବା ପରେ ୧୯୯୮ ମସିହାରେ ହିନ୍ଦୀ କଥାଚିତ୍ର ଜଗତରେ ଦିଲ୍ ସେ.. ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ସେହି ବର୍ଷ ସେ ସୋଲ୍‌ଜର ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ଏହି ଚଳଚ୍ଚିତ୍ର ଦୁଇଟିରେ ପ୍ରୀତିଙ୍କର ଅଭିନୟ ସଭିଙ୍କୁ ପସନ୍ଦ ଆସିଥିଲା ଏବଂ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ଏହାପରେ ସେ କ୍ୟା କେହେନା ଚଳଚ୍ଚିତ୍ରରେ ୨୦୦୦ ମସିହାରେ ଅଭିନୟ କରିଥିଲେ, ଯେଉଁଥିରେ ସେ ଜଣେ କିଶୋରୀ ମାଆ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ପ୍ରୀତିଙ୍କୁ ଅଧିକ ଲୋକପ୍ରିୟତା ମିଳିଥିଲା । ଏହାପରେ ସେ ହିନ୍ଦୀ କଥାଚିତ୍ର ଜଗତରେ ତାଙ୍କର ଅଭିନୟରେ ବିଭିନ୍ନ ପ୍ରକାରର ପରୀକ୍ଷା କରିଥିଲେ ଏବଂ ଭିନ୍ନ ଭିନ୍ନ ଭୂମିକାରେ ଅଭିନୟ କରିଥିଲେ । ହିନ୍ଦୀ କଥାଚିତ୍ର ଜଗତରେ ନାୟିକାମାନଙ୍କର ପରିଚୟକୁ ପ୍ରୀତି ବଦଳାଇଦେଇଥିଲେ ଏବଂ ଅନେକ ପୁରସ୍କାର ମଧ୍ୟ ପାଇଥିଲେ ।

୨୦୦୩ ମସିହାରେ ପ୍ରୀତି ହିନ୍ଦୀ କଥାଚିତ୍ର କଲ୍‌ ହୋ ନା ହୋ ପାଇଁ ଫିଲ୍ମ‌ଫେୟାର ପୁରସ୍କାର ପାଇଥିଲେ । ୨୦୦୩ ଓ ୨୦୦୪ରେ ଭାରତରେ ସର୍ବାଧିକ ଆୟ କରିଥିବା ଭାରତୀୟ ଚଳଚ୍ଚିତ୍ରର ମୁଖ୍ୟ ନାୟିକା ଭୂମିକାରେ ପ୍ରୀତି ଅଭିନୟ କରିଥିଲେ । ୨୦୦୩ର ଚଳଚ୍ଚିତ୍ର କୋଇ... ମିଲ୍ ଗୟା ଏବଂ ୨୦୦୪ର ଚଳଚ୍ଚିତ୍ର ବୀର୍-ଜାରାରେ ପ୍ରତୀ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ ଏବଂ ଏହି ଚଳଚ୍ଚିତ୍ର ଦୁଇଟି ଦୁଇବର୍ଷର ସବୁଠାରୁ ଅଧିକ ଆୟ କରିଥିବା ଭାରତୀୟ ଚଳଚ୍ଚିତ୍ର ଥିଲା । ଏହାପରେ ସେ ୨୦୦୫ରେ ସଲାମ୍ ନମସ୍ତେ ଏବଂ ୨୦୦୬ରେ କଭି ଅଲ‌୍‌ବିଦା ନା କେହେନା ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ଦୁଇଟି ମଧ୍ୟ ବ‌ହୁତ ବଡ଼ ସଫଳତା ପାଇଥିଲା । ଏହି ଚଳଚ୍ଚିତ୍ରଗୁଡ଼ିକ ପରେ ପ୍ରୀତି ହିନ୍ଦୀ କଥାଚିତ୍ର ଜଗତର ଜଣେ ପ୍ରତିଷ୍ଠିତ କଳାକାର ଭାବରେ ପରିଗଣିତ ହେଲେ । ୨୦୦୭ରେ ପ୍ରୀତି ପ୍ରଥମ‌ଥର ପାଇଁ ଭାରତୀୟ ଚଳଚ୍ଚିତ୍ର ବ୍ୟତୀତ ଆନ୍ତର୍ଜାତୀୟ ଚଳଚ୍ଚିତ୍ରରେ କାମ କରିଥିଲେ । ସେ ୨୦୦୭ରେ ଏକ କାନ୍ନାଡ଼ା ଚଳଚ୍ଚିତ୍ର ହେଭେନ୍ ଓନ୍ ଆର୍ଥ‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ପ୍ରୀତିଙ୍କୁ ୨୦୦୮ରେ ଚିକାଗୋରେ ଅନୁଷ୍ଠିତ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ସିଲ୍‌ଭର୍ ହ୍ୟୁଜୋ ପୁରସ୍କାର ମିଳିଥିଲା ।

ଅଭିନୟ ବ୍ୟତୀତ ପ୍ରୀତି ଦକ୍ଷିଣ ଏସିଆର ବିବିସି ନ୍ୟୁଜ୍‌ପାଇଁ କିଛି ଧାରାବାହିକ ସ୍ତମ୍ଭ ମଧ୍ୟ ରଚନା କରିଥିଲେ । ସେ ସମାଜସେବୀ, ଦୂରଦର୍ଶନ ଉପସ୍ଥାପିକା, ମଞ୍ଚ ଉପସ୍ଥାପିକା ଏବଂ କଳାକାର ଭାବରେ କାର୍ଯ୍ୟ କରୁଛନ୍ତି । ତାଙ୍କର ନିଜର ଗୋଟିଏ ଚଳଚ୍ଚିତ୍ର ପ୍ରଯୋଜନା ସଂସ୍ଥା ମଧ୍ୟ ଅଛି । ଏଥିସ‌ହିତ ସେ ଇଣ୍ଡିଆନ ପ୍ରିମିୟର୍ ଲିଗ୍‌ର ପଞ୍ଜାବ ଦଳର ୨୦୦୮ରୁ ମାଲିକ । ସେ ୨୦୧୭ରେ ଦକ୍ଷିଣ ଆଫ୍ରିକା ଟି୨୦ ଗ୍ଲୋଗାଲ୍ କ୍ରିକେଟ୍ ଲିଗ୍‌ର ସ୍ଟେଲେନ୍‌ବୋଚ କିଙ୍ଗ୍‌ସ୍‌ର ମାଲିକ । 

## ଆଧାର
## ବାହାର ଆଧାର
* 

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
କୁଣ୍ଡାଖିଆ ଚଢ଼େଇ

**କୁଣ୍ଡାଖିଆ ଚଢ଼େଇ** ବା **କୁଣ୍ଡା ଚଢ଼େଇ** (ଇଂରାଜୀରେ "Jungle Babbler" , ଜୀବ ବିଜ୍ଞାନ ନାମ "Turdoides striata" , "Turdoies somervillei") ଭାରତୀୟ ଉପମହାଦେଶ ତଥା ଓଡ଼ିଶାରେ ବହୁଳ ଭାବେ ଦେଖାଯାଉଥିବା ଏକ ଚଢ଼େଇ । । ଏମାନେ ଅନେକ ସମୟରେ ଛଅଟିରୁ ଦଶଟି ପକ୍ଷୀ ରହିଥିବା ଦଳରେ ବିଚରଣ କରନ୍ତି । ସହର, ଉଦ୍ୟାନ ତଥା ଜଂଗଲିଆ ଅଞ୍ଚଳରେ ଏହି ପକ୍ଷୀ ବାସ କରନ୍ତି । ।

ଦଳରେ ବୁଲୁଥିବା କାରଣରୁ ଉତ୍ତର ଭାରତରେ ଅନ୍ୟାନ୍ୟ ସ୍ଥାନମାନଙ୍କରେ ଏହି ଚଢ଼େଇକୁ "ସାତ ଭାଇ" (ଓଡ଼ିଆରେ ମଧ୍ୟ "**ସାତଭାୟା**") କୁହାଯାଇଥାଏ । 

## ବର୍ଣ୍ଣନା 
ଏମାନେ ଦେଖିବାକୁ ହାଲୁକା ଧୂସରିଆ ରଂଗର ହୋଇଥାନ୍ତି । ଅଣ୍ଡିରା ଓ ମାଈ ଚଢ଼େଇ ଦେଖିବାକୁ ପ୍ରାୟ ଏକା ଭଳି । ଏମାନଙ୍କ ଥଣ୍ଟଟି ଛୋଟ ଓ ଫିକା ହଳଦିଆ ରଂଗର । ଡେଣାଗୁଡିକ ଛୋଟ ଛୋଟ, ତେଣୁ ସେମାନେ ପ୍ରାୟ ଖଣ୍ଡିଉଡା ଦେ‍ଇଥାନ୍ତି |

ଓଡ଼ିଶାରେ ଦେଖାଯାଉଥିବା ଉପପ୍ରଜାତିଟି ସଧାରଣତଃ ଟିକିଏ ଅଧିକା ମାଟିଆ ରଙ୍ଗର ହୋଇଥାଏ ।

## ଆଧାର 
ଶ୍ରେଣୀ:ପକ୍ଷୀ
ଶ୍ରେଣୀ:ଓଡ଼ିଶାର ପକ୍ଷୀ
ପ୍ରଭୁଦତ୍ତ ପ୍ରଧାନ

**ପ୍ରଭୁଦତ୍ତ ପ୍ରଧାନ** (୧୧ ନଭେମ୍ବର ୧୯୪୩–୨୮ ମଇ ୨୦୧୮) ଜଣେ ଓଡ଼ିଆ ସଙ୍ଗୀତକାର ଥିଲେ । ତାଙ୍କର ସଙ୍ଗୀତ ନିର୍ଦ୍ଦେଶନା ଭିତରୁ ସେ ଜଣାଶୁଣା ସମ୍ବଲପୁରୀ ଲୋକଗୀତ ରଙ୍ଗବତୀର ସଙ୍ଗୀତ ନିର୍ଦ୍ଦେଶକ ଭାବେ ପ୍ରସିଦ୍ଧିଲାଭ କରିଥିଲେ । ସେ ତିନି ବର୍ଷ ବୟସରେ ନିଜ ବାପାଙ୍କଠାରୁ ସଙ୍ଗୀତ ଶିକ୍ଷା ଆରମ୍ଭ କରିଥିଲେ । ୧୯୬୯ ମସିହାରେ ସେ ଆକାଶବାଣୀ ସମ୍ବଲପୁର ଷ୍ଟେସନରେ ବାଦ୍ୟଯନ୍ତ୍ର ବାଦନରେ ଯୋଗଦେଇଥିଲେ । ୧୯୭୫ ମସିହାରେ ସେ ରଙ୍ଗବତୀର ସଙ୍ଗୀତ ସଂଯୋଜନା କରିଥିଲେ ।

୨୦୧୮ ମସିହା ମଇ ୨୮ ତାରିଖରେ ତାଙ୍କର ଦେହାନ୍ତ ହୋଇଥିଲା ।

## ପ୍ରାରମ୍ଭିକ ଜୀବନ 
ପ୍ରଧାନ ୧୯୪୩ ମସିହା ନଭେମ୍ବର ୧୧ରେ ସମ୍ବଲପୁରର ମୁଦିପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା "ପ୍ରଭାସ ଚନ୍ଦ୍ର ପ୍ରଧାନ" । ତାଙ୍କୁ ତିନି ବର୍ଷ ହୋଇଥିବା ବେଳେ ସେ ନିଜ ବାପାଙ୍କଠାରୁ ସଙ୍ଗୀତ ଶିକ୍ଷା ଆରମ୍ଭ କରିଥିଲେ ।

୨୦୧୮ ମସିହା ମଇ ୨୮ ତାରିଖରେ ସମ୍ବଲପୁରଠାରେ ତାଙ୍କର ୭୫ ବର୍ଷ ବୟସରେ ଦେହାନ୍ତ ହୋଇଥିଲା । ତାଙ୍କ ପରିବାରରେ ତାଙ୍କ ବିଧବା ପତ୍ନୀ ଆରତୀ ଓ ଦୁଇ ପୁଅ ଅସୀମ ଓ ଆଶିଷ ଅଛନ୍ତି ।

## ସମ୍ମାନ ଓ ପୁରସ୍କାର 
* ଓଡ଼ିଶା ସଙ୍ଗୀତ ନାଟକ ଏକାଡେମି ପୁରସ୍କାର
* ଅରୁନ୍ଧତୀ ସମ୍ମାନ
* କାଦମ୍ବିନୀ ପୁରସ୍କାର
* ଜୁହାର ସମ୍ମାନ
* ଡାଲଖାଇ ସମ୍ମାନ
* ଓଡ଼ିଶା ଲିଭିଂ ଲିଜେଣ୍ଡ ଆଓ୍ବାର୍ଡ
* ପଶ୍ଚିମ ଓଡ଼ିଶା ସଂସ୍କୃତି ସମ୍ମାନ
* ନୂଆଖାଇ ସମ୍ମାନ

## ଆଧାର 
ଶ୍ରେଣୀ:ଓଡ଼ିଆ ସଙ୍ଗୀତଜ୍ଞ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:୧୯୪୩ ଜନ୍ମ
ଏଇ ସଂଘର୍ଷ

**ଏଇ ସଂଘର୍ଷ**, ୧୯୯୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରଜନୀକାନ୍ତ ସାମନ୍ତରାୟ । ଅରୁଣ ମହାନ୍ତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ସୁଜାତା ଆନନ୍ଦ, ବିଜୟ ମହାନ୍ତି, ଦୀପ୍ତି ନାଭାଲ୍, କ୍ରୀତି କୁମାର, ପୂର୍ଣ୍ଣେନ୍ଦୁ ଦତ୍ତ, ରାମଚନ୍ଦ୍ର ପତିଆରୀ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସୁଜାତା ଆନନ୍ଦ
* ବିଜୟ ମହାନ୍ତି
* ଦୀପ୍ତି ନାଭାଲ୍
* କ୍ରୀତି କୁମାର
* ପୂର୍ଣ୍ଣେନ୍ଦୁ ଦତ୍ତ
* ରାମଚନ୍ଦ୍ର ପତିଆରୀ
* ଜର୍ଜ ତିଆଡ଼ି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ପଟ୍ଟନାୟକ । ରଜନୀ ରଞ୍ଜନ, ଚିନ୍ମୟ ହୋତା, ନିମାଇଁ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦେବାଶିଷ, ଲୋପିତା ମିଶ୍ର, ଗୀତା ଦାସ, ମାମା ରଥ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ମନୋଜ ବାଜପେୟୀ

**ମନୋଜ ବାଜପେୟୀ** (ଜନ୍ମ: ୨୩ ଅପ୍ରେଲ ୧୯୬୯), ଜଣେ ଭାରତୀୟ କଥାଚିତ୍ର ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାର୍ଯ୍ୟ କରନ୍ତି ଏବଂ ତେଲୁଗୁ ଓ ତାମିଲ କଥାଚିତ୍ର ଜଗତରେ ମଧ୍ୟ ଅଭିନୟ କରିଛନ୍ତି । ସେ ଏବେଯାଏଁ ଦୁଇଟି ଜାତୀୟ ଚଳଚ୍ଚିତ୍ର ପୁରସ୍କାର ଏବଂ ଚାରୋଟି ଫିଲ୍ମ‌ଫେୟାର ପୁରସ୍କାର ପାଇଛନ୍ତି ।

ମନୋଜ ବିହାରର ନରକଟିଆଗଞ୍ଜର ବେଲ‌ୱା ନାମକ ଏକ ଛୋଟ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ପିଲାଦିନୁ ଅଭିନେତା ହେବାର ଲକ୍ଷ୍ୟ ରଖିଥିଲେ । ସେ ୧୭ ବର୍ଷର ହୋଇଥିବାବେଳେ ଦିଲ୍ଲୀ ଚାଲିଯାଇଥିଲେ ଏବଂ ସେଠାରେ ଜାତୀୟ କଳା ସ୍କୁଲରେ ନାମ ଲେଖାଇବା ପାଇଁ ଆବେଦନ କରିଥିଲେ, ମାତ୍ର ୩ଥର ଆବେଦନ ପରେ ମଧ୍ୟ ତାଙ୍କୁ ନାମ ଲେଖାଇବାର ସ୍ୱୀକୃତି ମିଳିପାରିନଥିଲା । ସେ କଲେଜରେ ପଢ଼ୁଥିବାବେଳେ ଥିଏଟରରେ କାମ କରିବା ଜାରି ରଖିଥିଲେ । ଏହାପରେ ସେ ୪ର୍ଥ ଥର ପାଇଁ ପୁଣି ଜାତୀୟ କଳା ସ୍କୁଲରେ ଆବେଦନ କରିଥିଲେ ଏବଂ ସେଠାରେ ସେ ଜଣେ ପ୍ରଶିକ୍ଷକ ଭାବରେ ନିଯୁକ୍ତି ପାଇଥିଲେ । ଏହାପରେ ସେ ଏହିଭଳି କିଛି ଛୋଟମୋଟ ଭୂମିକାରେ ଅଭିନୟ କରିଥିଲେ, ଯେଉଁଥିରେ ତାଙ୍କର ଅଭିନୟ କାହାର ନ‌ଜରକୁ ଆସିନଥିଲା । ୧୯୯୮ ମସିହାରେ ରାମ ଗୋପାଳ ବର୍ମାଙ୍କ ଅପରାଧୀ ଭିତ୍ତିକ ଚଳଚ୍ଚିତ୍ର ସତ୍ୟାରେ ଜଣେ ଗୁଣ୍ଡା ଭିକୁ ମାଃତ୍ରେ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ତାଙ୍କୁ ବଡ଼ ସଫଳତା ଆଣିଦେଇଥିଲା । ଏହି ଚଳଚ୍ଚିତ୍ର ପାଇଁ ମନୋଜଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ସ‌ହକାରୀ ଅଭିନେତା ଓ ଫିଲ୍ମ‌ଫେୟାରରେ ସମୀକ୍ଷକଙ୍କ ପସନ୍ଦର ଶ୍ରେଷ୍ଠ ଅହଭିନେତା ପୁରସ୍କାର ମିଳିଥିଲା । ଏହାପରେ ସେ ୧୯୯୯ ମସିହାରେ ଖୁନ୍ ଓ ଶୁଲ୍ ଚଳଚ୍ଚିତ୍ରରେ ଅଭିନୟ କରିଥିଲେ । ପରିବର୍ତ୍ତୀ ସମୟରେ ମନୋଜ ୨ୟ ଥର ପାଇଁ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ନାୟକ ଫିଲ୍ମ‌ଫେୟାର ପୁରସ୍କାର ପାଇଥିଲେ । ପରେ ସେ ୨୦୦୧ ମସିହାରେ ଜୁବେଇଦାରେ ଦୁଇଜଣ ପତ୍ନୀ ଥିବା ଜଣେ ରାଜକୁମାର ଭୂମିକାରେ ଅଭିନୟ କରିଥିଲେ, ଅକ୍ସରେ ଜଣେ ନିୟମିତ ହତ୍ୟାକାରୀ ଏବଂ ୨୦୦୨ର କଥାଚିତ୍ର ରୋଡ୍‌ରେ ଜଣେ ମାନସିକ ବିକାର ଗ୍ରସ୍ତ ହତ୍ୟାକାରୀ ଭୂମିକା ଅଭିନୟ କରିଥିଲେ । 

୨୦୦୩ରେ ମନୋଜ ପିଞ୍ଜାର ଚଳଚ୍ଚିତ୍ର ପାଇଁ ଜାତୀୟ ଚଳଚ୍ଚିତ୍ର ପୁରସ୍କାରରେ ଏକ ସ୍ୱତନ୍ତ୍ର ପୁରସ୍କାର ପାଇଥିଲେ । ଏହାପରେ ତାଙ୍କର କିଛି ଚଳଚ୍ଚିତ୍ର ସେତେଟା ସଫଳ ହୋଇନଥିଲା ଏବଂ ପୁଣିଥରେ ତାଙ୍କର ଅଭିନୀତ ଭୂମିକା କାହାର ଧ୍ୟାନରେ ଆସିନଥିଲା । ପରିବର୍ତ୍ତୀ ସମୟରେ ୨୦୧୦ରେ ସେ ରାଜନୀତି ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ଏହି ଚଳଚ୍ଚିତ୍ରଟି ଅନେକ ପସନ୍ଦ କରିଥିଲେ । ୨୦୧୨ରେ ମନୋଜ ହତ୍ୟାଭିତ୍ତକ ଚଳଚ୍ଚିତ୍ର ଗ୍ୟାଙ୍ଗ୍‌ସ୍ ଅଫ୍ ୱାସେପୁରରେ ସରଦାର ଖାନ୍ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି କାନ୍ସ ପୁରସ୍କାର ଉତ୍ସବରେ ପ୍ରଦର୍ଶିତ ହୋଇଥିଲା ଏବଂ ଫିଲ୍ମ‌ଫେୟାରରେ ଶ୍ରେଷ୍ଠ ଚଳଚ୍ଚିତ୍ର ଭାବରେ ମନୋନୀତ ହୋଇଥିଲା । ଏହାପରେ ୨୦୧୨ରେ ଚକ୍ରବ୍ୟହରେ ଜଣେ ନ‌କ୍ସଲପନ୍ଥୀ, ୨୦୧୩ରେ ସ୍ଫେଶାଲ ୨୬ରେ ସିବିଆଇ ଅଧିକାରୀ ଆଦି ଭୂମିକାରେ ଅଭିନୟ କରିଥିଲେ । ୨୦୧୬ ମସିହାରେ ହଂସଲ ମେହେଟ୍ଟାଙ୍କ ନିର୍ଦ୍ଦେଶିତ ଏକ ଆତ୍ମଜୀବନି ଉପରେ ଆଧାରିତ ଚଳଚ୍ଚିତ୍ର ଅଲିଗଡ଼ରେ ପ୍ରଫେସର ରାମଚନ୍ଦ୍ର ସିରାସଙ୍କ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ଫିଲ୍ମ‌ଫେୟାରରେ ୩ୟ ଥର ପାଇଁ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ ଏବଂ ୨୦୧୬ ଏସିଆ ପେସିଫିକ୍ ସ୍କ୍ରୀ ପୁରସ୍କାରରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ । ମନୋଜ ହିନ୍ଦୀ କଥାଚିତ୍ର ବ୍ୟତୀତ ତେଲୁଗୁ, ତାମିଲ ଆଦି କଥାଚିତ୍ରରେ ଖଳନାୟକ, ସ‌ହକାରୀ ଅଭିନେତା ଆଦି ଭୂମିକାରେ ଅଭିନୟ କରିଛନ୍ତି ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
କାଲକାନିଆଲ ଅସ୍ଥି ଭଗ୍ନ

**କାଲକାନିଆଲ ଅସ୍ଥି ଭଗ୍ନ** (**calcaneal fracture**) ନାମ ଦିଆଯାଏ ଯେତେବେଳେ କାଲକାନିଅସ (calcaneus) ବା ଗୋଇଠି ଅସ୍ଥି ଭାଙ୍ଗିଯାଏ (break) । ଏହି ଭଙ୍ଗା ହେଲେ ଯନ୍ତ୍ରଣା, ବ୍ରୁଇସିଙ୍ଗ, ଚାଲିବାରେ ଅସୁବିଧା, କୁରୁପ  ଗୋଇଠି (heel) ଆଦି ଲକ୍ଷଣ ଦେଖାଯାଏ । ସ୍ଥାନ ଚ୍ୟୁତ ହୋଇନଥିଲେ ୩ ମାସ ମଧ୍ୟରେ ଏହା ଭଲ ହୋଇଯାଏ ଓ ସ୍ଥାନ ଚ୍ୟୁତ ହୋଇଥିଲେ ଭଲ ହେବାକୁ ପ୍ରାୟ ୨ ବର୍ଷ ଲାଗେ । ଆର୍ଥ୍ରାଇଟିସ, ଗୋଇଠିରେ ଚଳନ ସୀମା ହ୍ରାସ ମଧ୍ୟ ଚିକିତ୍ସା ପରେ ରହିପାରେ ।
 
## ଆଧାର 
## Bibliography
* 

## External links 
ଶ୍ରେଣୀ:ଚିକିତ୍ସା ବିଜ୍ଞାନ
ମଣି ରତ୍ନମ୍

**ମଣି ରତ୍ନମ୍** (ଜନ୍ମନାମ: ଗୋପାଲା ରତ୍ନମ୍ ଶୁଭ୍ରମଣ୍ୟମ୍, ଜନ୍ମ: ୨ ଜୁନ ୧୯୫୬), ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ, ପ୍ରଯୋଜକ ଏବଂ ଚିତ୍ରନାଟ୍ୟ ଲେଖକ, ଯିଏକି ମୁଖ୍ୟତଃ ତାମିଲ କଥାଚିତ୍ର ଜଗତରେ କାର୍ଯ୍ୟ କରନ୍ତି । କଥାଚିତ୍ର ଜଗତ ପାଇଁ ମଣିଙ୍କର ଅବଦାନ ଯୋଗୁଁ ୨୦୦୨ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନୀତ କରିଥିଲେ ।

ମଣି ରତ୍ନମ୍‌ଙ୍କ ପରିବାର ଚଳଚ୍ଚିତ୍ର ଜଗତ ସ‌ହ ପୂର୍ବରୁ ଜଡ଼ିତ ଥିଲା, ମାତ୍ର କଳାକାର ପରିବାରରୁ ହୋଇ ମଧ୍ୟ ପିଲାବେଳେକ ମଣିଙ୍କୁ ଚଳଚ୍ଚିତ୍ର ଜଗତ ପ୍ରତି କୌଣସି ଆକୃଷ୍ଟ ନଥିଲା । ମ୍ୟାନେଜମେଣ୍ଟ ଶିକ୍ଷାରେ ସ୍ନାତକୋତ୍ତର ପରେ ସେ ଜଣେ ପରାମର୍ଶଦାତା ଭାବେ ନିଜ କାର୍ଯ୍ୟଜୀବନ ଆରମ୍ଭ କରିଥିଲେ । ମାତ୍ର ପରେ ସେ ୧୯୮୩ ମସିହାରେ ଏକ କନ୍ନଡ଼ ଚଳଚ୍ଚିତ୍ର ପଲ୍ଲବୀ ଆନୁ ପଲ୍ଲବୀ ଜରିଆରେ ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ତାଙ୍କର କିଛି ଚଳଚ୍ଚିତ୍ରର ବିଫଳତା ପରେ ସେ କିଛି ଚଳଚ୍ଚିତ୍ରର ସୁଯୋଗ ମଧ୍ୟ ଛାଡ଼ିଦେଇଥିଲେ । ତାଙ୍କ ନିର୍ଦ୍ଦେଶିତ ୫ମ ଚଳଚ୍ଚିତ୍ର ମୌନ ରାଗମ୍ ୧୯୮୬ ମସିହାରେ ମୁକ୍ତିଲାଭ କରିଥିଲା ଏବଂ ଏହି ଚଳଚ୍ଚିତ୍ରଟି ତାଙ୍କୁ ତାମିଲ କଥାଚିତ୍ର ଜଗତରେ ଜଣେ ଅଗ୍ରଣୀ ଚଳଚ୍ଚିତ୍ର ନିର୍ମାତା ଭାବରେ ପ୍ରିତିଷ୍ଠିତ କରାଇଥିଲା । ୧୯୮୭ର ଚଳଚ୍ଚିତ୍ର ନାୟକନ୍‌ରେ ପୁଣିଥରେ ସେହି ସଫଳତାର ପୁନରାବୃତ୍ତି ହୋଇଥିଲା । ମଣି ରତ୍ନମ୍‌ଙ୍କର ଚଳଚ୍ଚିତ୍ର ରୋଜା (୧୯୯୨), ବମ୍ବେ (୧୯୯୫) ଓ ଦିଲ୍ ସେ.. (୧୯୯୮) ଆତଙ୍କବାଦ ଉପରେ ଆଧାରିତ ସବୁଠାରୁ ବଡ଼ ଚଳଚ୍ଚିତ୍ର ଥିଲା ।

କନ୍ନଡ଼ ଚଳଚ୍ଚିତ୍ର ଜଗତରୁ କାର୍ଯ୍ୟ ଆରମ୍ଭ କରିଥିବା ମଣି ରତ୍ନମ୍ ତାମିଲ କଥାଚିତ୍ର ଜଗତ ବ୍ୟତୀତ ତେଲୁଗୁ, ମାଲାୟଲମ ଏବଂ ହିନ୍ଦୀ କଥାଚିତ୍ର ଜଗତରେ କିଛି ଚଳଚ୍ଚିତ୍ର ନିର୍ମାଣ କରିଛନ୍ତି । ୧୯୮୯ ମସିହାରେ ଅକ୍କିନେନୀ ନାଗାର୍ଜୁନଙ୍କୁ ନେଇ ମଣି ନିର୍ମାଣ କରିଥିବା ତେଲୁଗୁ ଚଳଚ୍ଚିତ୍ର ଗୀତାଞ୍ଜଳୀ ଅନେକ ସଫଳତା ପାଇଥିଲା । ସେହିଭଳି ସେ ୨୦୧୦ରେ ତାମିଲରେ ନିର୍ମାଣ କରିଥିବା ଚଳଚ୍ଚିତ୍ର ରାବଣମ୍ ଚଳଚ୍ଚିତ୍ରକୁ ହିନ୍ଦୀ ଭାଷାରେ ନିର୍ମାଣ କରି ସଫଳତା ସାଉଁଣ୍ଟିଥିଲେ । କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା ବ୍ୟତୀତ ମଣୀ ରତ୍ନମ୍ ୨୦୧୫ ମସିହାରେ ତାମିଲ କଥାଚିତ୍ର ଓକେ କମ୍‌ମନୀର ଗୀତ ମଧ୍ୟ ରଚନା କରିଥିଲେ । ତାମିଲ କଥାଚିତ୍ର ଜଗତର କିଛି ପ୍ରତିଷ୍ଠିତ ତ‌ଥା ନାମକରା ନାୟକମାନଙ୍କୁ ସୁଯୋଗ ଦେଇଥିଲେ ମଣି ରତ୍ନମ୍, ଯେଉଁ ଚଳଚ୍ଚିତ୍ରଗୁଡ଼ିକ ପାଇଁ ସେମାନେ ଲୋକପ୍ରିୟତା ଅର୍ଜନା କରିଥିଲେ ।

ମଣି ରତ୍ନମ୍ ୧୯୮୮ ମସିହାରେ ତାମିଲ କଥାଚିତ୍ର ଅଭିନେତ୍ରୀ ସୁବାଶିନୀଙ୍କୁ ବିବାହ କରିଥିଲେ । ସୁବାଶିନୀ ମୁଖ୍ୟତଃ ଦକ୍ଷିଣ ଭାରତୀୟ ଚଳଚ୍ଚିତ୍ର ଜଗତରେ ଅଭିନୟ କରନ୍ତି । ଉଭୟଙ୍କର ଗୋଟିଏ ପୁଅ ଅଛି ୧୯୯୨ ମସିହାରେ ଜନ୍ମଗ୍ରହଣ କରିଥିଲା । ମଣି ରତ୍ନମ୍ ଅନେକ ଚଳଚ୍ଚିତ୍ର ପୁରସ୍କାର ପାଇଛନ୍ତି, ଯେଉଁଥିରେ ୬ଟି ଜାତୀୟ ଚଳଚ୍ଚିତ୍ର ପୁରସ୍କାର, ୬ଟି ଦକ୍ଷିଣ ଭାରତୀୟ ଫିଲ୍ମ‌ଫେୟାର ପୁରସ୍କାର ଏବଂ ୩ଟି ହିନ୍ଦୀ କଥାଚିତ୍ର ଜଗତର ଫିଲ୍ମ‌ଫେୟାର ପୁରସ୍କାର ଅନ୍ତର୍ଗତ । ମଣି ରତ୍ନମ୍‌ଙ୍କର ନିଜର ଏକ ପ୍ରଯୋଜନା ସଂସ୍ଥା ମଧ୍ୟ ଅଛି । ଏହି ପ୍ରଯୋଜନା ସଂସ୍ଥାଟି ହେଉଛି ମାଦ୍ରାସ ଟକିଜ୍ । 

## ଆଧାର
## ବାହାର ଆଧାର
* 

ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଫରହାନ ଅଖତାର

**ଫରହାନ ଅଖତାର** (ଜନ୍ମ: ୯ ଜାନୁଆରୀ ୧୯୭୪), ଜଣେ ଭାରତୀୟ କଥାଚିତ୍ର ନିର୍ଦ୍ଦେଶକ, ଚିତ୍ରନାଟ୍ୟ ଲେଖକ, ପ୍ରଯୋଜକ, ଅଭିନେତା, ପ୍ରଚ୍ଛଦପଟ ଗାୟକ, ଗୀତିକାର, ଦୂରଦର୍ଶନ ତ‌ଥା ମଞ୍ଚ ଉପସ୍ଥାପକ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ ଜଣେ ସକ୍ରିୟ କଳାକାର ଭାବରେ କାର୍ଯ୍ୟ କରଚନ୍ତି । ମୁମ୍ବାଇରେ ଜନ୍ମଗ୍ରହଣ କରିଥିବା ଫରହାନଙ୍କର ପିତା ଜାବେଦ ଅଖତାର ହେଉଛନ୍ତି ହିନ୍ଦୀ କଥାଚିତ୍ର ଜଗତର ଜଣେ ସୁପ୍ରସିଦ୍ଧ ଗୀତିକାର ଏବଂ ତାଙ୍କ ମାଆ ହନି ଇରାନୀ ମଧ୍ୟ ଜଣେ ଲେଖିକା ଏବଂ ଅଭିନେତ୍ରୀ । ତେଣୁ ଫରହାନ ପିଲାଦିନୁ ହିନ୍ଦୀ କଥାଚିତ୍ର ଜଗତ ସ‌ହ ଜଡ଼ିତ ଥିଲେ । ୧୯୯୧ ମସିହାରେ ଫରହାନ ହିନ୍ଦୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ଜଣେ ସ‌ହକାରୀ ନିର୍ଦ୍ଦେଶକ ଭାବରେ ୧୯୯୧ ମସିହାରେ ଲମ୍ହେ ଓ ୧୯୯୭ ମସିହାରେ ହିମାଳୟ ପୁତ୍ର ଚଳଚ୍ଚିତ୍ରରେ କାର୍ଯ୍ୟ କରିଥିଲେ ।

ଫରହାନ  ରିତେଶ ସିଧ୍‌ବାନୀଙ୍କ ସ‌ହ ମିଶି ଏକ୍ସେଲ୍ ଏଣ୍ଟରଟେନମେଣ୍ଟ ନାମକ ନିଜର ଏକ ପ୍ରଯୋଜନା ସଂସ୍ଥା ଆରମ୍ଭ କରିବାପରେ ୨୦୦୧ ମସିହାରେ ହିନ୍ଦୀ କଥାଚିତ୍ର ଜଗତରେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ୨୦୦୧ର ହିନ୍ଦୀ କଥାଚିତ୍ର ଦିଲ୍ ଚାହାତା ହୈର ନିର୍ଦ୍ଦେଶନା ଦେଇଥିଲେ ଏବଂ ଏହି କଥାଚିତ୍ରଟି ଯୁବକମାନଙ୍କ ଉପରେ ଉଦିଷ୍ଟ ଥିଲା ଓ ସମୀକ୍ଷକମାନେ ପ୍ରସଂଶା କରିଥିଲେ । ଏହି ଚଳଚ୍ଚିତ୍ରଟି ଗୋଟିଏ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଥିଲା । ଏହାପରେ ସେ ୨୦୦୪ରେ ଅନ୍ୟ ଏକ ହିନ୍ଦୀ କଥାଚିତ୍ର ଲକ୍ଷ୍ୟ ନିର୍ମାଣ କରିଥିଲେ ଏବଂ ସେହି ବର୍ଷ ସେ ଇଂରାଜୀ କଥାଚିତ୍ର ଜଗତରେ ମଧ୍ୟ କାର୍ଯ୍ୟ ଆରମ୍ଭ କରିଥିଲେ । ୨୦୦୪ର ଇଂରାଜୀ ଚଳଚ୍ଚିତ୍ର ବ୍ରିଜ୍ ଆଣ୍ଡ୍ ପ୍ରେଜୁଡାଇସ୍‌ ପାଇଁ ଫରହାନ ଗୀତ ରଚନା କରିଥିଲେ । ୨୦୦୬ରେ ଫରହାନଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଡନ୍ ବ‌ହୁତ ବଡ଼ ବ୍ୟବସାୟିକ ସଫଳତା ପାଇଥିଲା । ୨୦୦୭ ମସିହାରେ ଏଚଆଇଭି/ଏଡସ ବିରୁଦ୍ଧରେ ଜନ ଜାଗରଣ ସୃଷ୍ଟି କରିବା ପାଇଁ ଏବଂ ସଚେତନତା ବଢ଼ାଇବା ପାଇଁ ଫରହାନ ପଜିଟିଭ୍ ଶୀର୍ଷକ ଏକ କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଥିଲେ ।

ଯଦିଓ ଆରମ୍ଭରୁ ଫରହାନ ଦ ଫକିର ଅଫ୍ ଭେନିସ୍‌ରେ କିଛିଟା ଅଭିନୟ କରିଥିଲେ, କିନ୍ତୁ ୨୦୦୮ ମସିହାରେ ରକ୍ ଅନ୍ ଚଳଚ୍ଚିତ୍ର ଜରିଆରେ ନାୟକ ଭାବରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କଲେ । ଏହି କଥାଚିତ୍ରଟି ପାଇଁ ସେ ପ୍ରଯୋଜକ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ ଏବଂ ଫିଲ୍ମ‌ଫେୟାରରେ ଇମ୍ରାନ ଖାଁଙ୍କ ସ‌ହିତ ଶ୍ରେଷ୍ଠ ନବାଗତ ନାୟକ ପୁରସ୍କାର ପାଇଥିଲେ । ଏହାପରେ ସେ ୨୦୧୧ରେ ମୁକ୍ତିଲାଭ କରିଥିବା ଚଳଚ୍ଚିତ୍ର ଜିନ୍ଦେଗୀ ନା ମିଲେଗୀ ଦୋବାରାର ସଂଳାପ ରଚନା କରିଥିଲେ, ପ୍ରଯୋଜନା କରିଥିଲେ ଏବଂ ଅଭିନୟ ମଧ୍ୟ କରିଥିଲେ । ଏହି ଚଳଚ୍ଚିତ୍ରଟି ମଧ୍ୟ ସଫଳ ବ୍ୟବସାୟ କରିଥିଲା ଏବଂ ଫିଲ୍ମ‌ଫେୟାରରେ ଫରହାନ‌ଙ୍କୁ ଶ୍ରେଷ୍ଠ ସ‌ହକାରୀ ଅଭିନେତା, ଶ୍ରେଷ୍ଠ ସଂଳାପକାର ପୁରସ୍କାର ମିଳିବା ସ‌ହ ଶ୍ରେଷ୍ଠ ଚଳଚ୍ଚିତ୍ର ପୁରସ୍କାର ମଧ୍ୟ ମିଳିଥିଲା । ସେହି ବର୍ଷ ଫରହାନ ଡନ୍ ଚଳଚ୍ଚିତ୍ରର ୨ୟ ଭାଗ ଡନ୍ ୨ ମଧ୍ୟ ନିର୍ମାଣ କରିଥିଲେ, ଯାହାକି ଆଜିଯାଏଁ ତାଙ୍କର ସବୁଠାରୁ ଅଧିକ ଆୟ କରିଥିବା ଚଳଚ୍ଚିତ୍ର । ଏହାପରେ ୨୦୧୩ ମସିହାରେ ଫରହାନ ଭାରତୀୟ ଧାବକ ମିଲ୍‌ଖା ସିଂହଙ୍କର ଜୀବନୀ ଉପରେ ଆଧାରିତ ଚଳଚ୍ଚିତ୍ର ଭାଗ୍ ମିଲ୍‌ଖା ଭାଗ୍‌ରେ ଅଭିନୟ କରିଥିଲେ। ଏହି ଚଳଚ୍ଚିତ୍ରଟି ପାଇଁ ଫରହାନଙ୍କୁ ଅନେକ ପ୍ରସଂଶା ମିଳିଥିଲା ଏବଂ ତାଙ୍କୁ ଫିଲ୍ମ‌ଫେୟାର ଓ ଆଇଫାରେ ଶ୍ରେଷ୍ଠ ନାୟକ ପୁରସ୍କାର ମିଳିଥିଲା । ଫରହାନ ଏହି କଥାଚିତ୍ର ପାଇଁ ଆବଶ୍ୟକ ଅନୁସାରେ ବ୍ୟାୟାମ କରି ନିଜର ଶାରିରୀକ ଗଠନ‌କୁ ବଦଳାଇଥିଲେ । ଏହାପରେ ୨୦୧୬ରେ ଫରହାନ ୱଜିର୍ ଓ ଦିଲ୍ ଧଡ଼କ୍‌ନେ ଦୋ ଚଳଚ୍ଚିତ୍ରରେ ଅଭିନୟ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଆଶିକ୍-୨

**ଆଶିକ୍-୨**  ହେଉଛି ୨୦୧୩ ମସିହାରେ ମୁକ୍ତିଲାଭ କରିଥିବା ଏକ ପ୍ରେମ ପ୍ରସଙ୍ଗ ଯୁକ୍ତ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ମୋହିତ ସୂରୀ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ଆଦିତ୍ୟ ରାୟ କପୁର, ଶ୍ରଦ୍ଧା କପୁର, ମହେଶ ଠାକୁର, ମହେଶ ଭଟ୍ଟ ଇତ୍ୟାଦି । ଭୁଷଣ କୁମାର ଏବଂ ମୁକେଶ ଭଟ୍ଟଙ୍କଦ୍ୱାରା ପ୍ରଯୋଜିତ ଏହି ଚ୍ଚଳଚ୍ଚିତ୍ରଟି ଟି-ସିରିଜ ଏବଂ Vishesh Films ବ୍ୟାନରରେ ନିର୍ମିତ । କଥାବସ୍ତୁରେ ସଂଗୀତର ଭୂମିକା ହିସାବରେ ଏହାକୁ ମୂଳ ଚଳଚ୍ଚିତ୍ର ଆଶିକ୍‌ର ଉତ୍ତର କଥା ଚଳଚ୍ଚିତ୍ର  କୁହାଯାଇପାରେ । କେପ୍ ଟାଉନ, ଗୋଆ ଏବଂ ମୁମ୍ବାଇର ବିଭିନ୍ନ ସ୍ଥାନରେ ଶୁଟିଂ ହୋଇଥିବା ଏହି ଚଳଚ୍ଚିତ୍ରଟି ୨୬ ଅପ୍ରିଲ ୨୦୧୩ରେ ମୁକ୍ତିଲାଭ କରିଥିଲା । 

ନବାଗତ ଅଭିନେତା ଅଭିନେତ୍ରୀଙ୍କୁ ନେଇ ନିର୍ମିତ ହୋଇଥିବା ସତ୍ତ୍ୱେ ଚଳଚ୍ଚିତ୍ରଟି ଭଲ ବ୍ୟବସାୟୀକ ସଫଳତା ଲାଭ କରିପାରିଥିଲା । ଚଳଚ୍ଚିତ୍ରର ଏକାଧିକ ଗୀତ ଯଥା **ତୁମ୍ ହି ତୋ**  ଏବଂ  **ସୁନ ରହା ହୈ**  ଅତ୍ୟନ୍ତ ଲୋକପ୍ରିୟତା ଲାଭ କରିପାରିଥିଲା । ଚଳଚ୍ଚିତ୍ରଟି ପରବର୍ତ୍ତୀ ସମୟରେ **ନୀ ଜାଥାଗା ନେନୁନ୍ଦାଲୀ** ନାମରେ ତେଲୁଗୁରେ ରିମେକ ହୋଇଥିଲା ।

### କାହାଣୀ 
ଚଳଚ୍ଚିତ୍ରରେ କାହାଣିଟି ଆରମ୍ଭ ହୁଏ ଏହିପରି । ସଫଳ ଗାୟକ ତଥା ସଂଗୀତକାର ରାହୁଲ ଜୟକାର (ଅଦିତ୍ୟ ରାୟ କପୁର ଅଭିନୀତ)ଙ୍କୁ ଗୋଆର ଏକ ଷ୍ଟେଜ ଷୋକୁ ପାଛୋଟି ନେବା ପାଇଁ ଜନ ସମୁଦ୍ର ଅପେକ୍ଷା କରିଥାନ୍ତି । ରାହୁଲ ଜଣେ ଲୋକପ୍ରିୟ ଗାୟକ ହେଲେ ବି ମଦ୍ୟ ପ୍ରତି ତାଙ୍କ ଆସକ୍ତି ତାଙ୍କ ଗାୟକ ଜୀବନ ପ୍ରତି କୁପ୍ରଭାବ ପକାଇସାରିଥାଏ । ଷ୍ଟେଜରେ ଗୀତ ଗାଇବା ପରେ ଆର୍‌ୟନ (ସଲୀଲ ଅଚାର୍ଯ୍ୟ ଅଭିନୀତ) ସହ ତାଙ୍କର ଗଣ୍ଡଗୋଳ ହୁଏ  ଏଇଥି ପାଇଁ ଯେ ରାହୁଲର ସଂଗୀତର ଯାଦୁରେ ବିମୋହିତ ଶ୍ରୋତା ଆଜି ଆର୍‌ୟନର ସଂଗୀତକୁ ଆଉ ଭଲ ପାଉ ନାହାନ୍ତି । ରାହୁଲ ମଦ୍ୟପାନ କଲାବେଳେ ଦେଖା ହୁଏ ସେହି ମଦ୍ୟ ଶାଳାର ଗାୟିକା ଆରୋହୀ କେଶବ୍ ଷିର୍କେ ( ଶ୍ରଦ୍ଧା କପୁରଙ୍କ ଦ୍ୱରା ଅଭିନୀତ) ସହ । ଆରୋହୀ (ଶ୍ରଦ୍ଧା କପୁର) ରାହୁଲଙ୍କୁ ନିଜର ଆଦର୍ଶ ଭାବେ ଗ୍ରହଣ କରିସାରିଥାନ୍ତି । ଆରୋହୀଙ୍କ ସରଳତା ତଥା ଜଣେ ସଫଳ ଗାୟୀକା ହେବାର ନିଷ୍ଠା ଦେଖି ରାହୁଲ ତାଙ୍କ ପ୍ରତି ଆକର୍ଷିତ ହୁଅନ୍ତି ଏବଂ ମନେ ମନେ ଶପଥ କରନ୍ତି ଯେ ସେ ଆରୋହୀଙ୍କୁ ଏକ ସଫଳ ଗାୟୀକା କରିବାରେ ସେ ସମସ୍ତ ସହଯୋଗ କରିବେ । ରାହୁଲର ଏହି ଭରସାରେ ଆରୋହୀ ନିଜ ଗାୟିକାର କାମ ଛାଡିଦିଏ ଏବଂ ରାହୁଲ ସହ ମୁମ୍ବାଇ ଫେରି ଆସେ । ରାହୁଲର ପରାମର୍ଶ କ୍ରମେ ଆରୋହୀ ସଂଗୀତ ରେକର୍ଡ ନିର୍ମାତା ସୈଗଲ(ମହେଶ ଠାକୁର ଅଭିନୀତ)କୁ ଦେଖା କରେ । ଘଟଣା ଚକ୍ରରେ ରାହୁଲ କିଛି ଗୁଣ୍ଡାଙ୍କ ଆକ୍ରମଣର ଶିକାର ହୁଏ । ଏହି ସମୟରେ ଆରୋହୀର ଫୋନ ଡାକରା ଗ୍ରହଣ କରିପାରେନି । ରାହୁଲର ସାଙ୍ଗ ତଥା ବ୍ୟବସ୍ଥାପକ କିମ୍ବା ମ୍ୟାନେଜର୍ ରାହୁଲର ଏହି ଦୁର୍ଘଟଣାକୁ ଲୁଚେଇ ରଖନ୍ତି ଏବଂ ଏକ ମିଥ୍ୟାପ୍ରଚାର କରିଦିଅନ୍ତି ଯେ ରାହୁଲ ଏକ ଷ୍ଟେଜ ସୋ ପାଇଁ ଦେଶ ବାହାରକୁ ଚାଲିଯାଇଛି । ରାହୁଲ ସହ ସାକ୍ଷାତ ହେବାପାଇଁ ବାରମ୍ବାର ଚେଷ୍ଟା କରି ବିଫଳ ହେବା ପରେ ଘରର ଗୁଜରାଣ ମେଣ୍ଟାଇବା ପାଇଁ ଅନ୍ୟ ଉପାୟ ନ ପାଇ ଆରୋହୀ ଏକ ଭଗ୍ନ ହୃଦୟ ନେଇ ପୁଣି ଫେରିଯାଏ ମଦ୍ୟ ଶାଳାରେ ଗାୟିକା ହେବା ପାଇଁ ।

କାହାଣୀର ଦ୍ୱିତୀୟ ଭାଗରେ ରାହୁଲ ଏବଂ ଆରୋହୀ ପରସ୍ପର ପାଇଁ ଉତ୍ସଗୀକୃତ ପ୍ରେମର ପ୍ରମାଣ ଦିଅନ୍ତି । ରାହୁଲକୁ ମଦ୍ୟ ପାନର ଭୁଲ ରାସ୍ତାରୁ ଠିକ ରାସ୍ତାକୁ ଆଣିବାର ଆରୋହୀର ନିଷ୍ଠାପର ଉଦ୍ୟମ ସତ୍ତ୍ୱେ ରାହୁଲ ଆତ୍ମହତ୍ୟା କରିଦିଏ ଏଇଥି ପାଇଁ ଯେ ଆରୋହୀର ସ୍ୱପ୍ନ ପୁରଣ ଦିଗରେ ସେ ବାଧକ ହେବାକୁ ଚାହାଁନ୍ତିନି ।

### ଚରିତ୍ର 
* ଆଦିତ୍ୟ ରାୟ କପୁର,--- ରାହୁଲ ଜୟକର ଭୁମିକାରେ
* ଶ୍ରଦ୍ଧା କପୁର--- ଆରୋହି କେଶବ ଶିର୍କେ ଭୁମିକାରେ
* ଶାଦ ରନଦ୍ଧାବା -- ବିବେକ ଭୁମିକାରେ
* ମହେଶ ଠାକୁର --- ସୈଗାଲ ଭୁମିକାରେ
* ମହେଶ ଭଟ୍ଟ-- ରାହୁଲର ପିତା ଭୁମିକାରେ

ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ସଲୀଳ ଅଚାର୍ଯ୍ୟ ,  ଆଶୀଷ ଭଟ୍ଟ, ଶୂଭାଙ୍ଗୀ ଲଟକର ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି ।

### କଣ୍ଠଶିଳ୍ପୀ 
### ପୁରସ୍କାର ଓ ସମ୍ମାନ 
* ଫିଲ୍ମଫେୟାର ଆୱାର୍ଡ --- ଶ୍ରେଷ୍ଠ ସଂଗୀତ ନିର୍ଦ୍ଦେଶକ(ଅଙ୍କିତ ତିବାରୀ)
* ଆଇଫା ଆୱାର୍ଡ --- ଶ୍ରେଷ୍ଠ ସଂଗୀତ ନିର୍ଦ୍ଦେଶକ(ଅଙ୍କିତ ତିବାରୀ ଓ ମିଥୁନ)

## ଆଧାର
## ବାହାର ଆଧାର
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
କୋଲିସ ଅସ୍ଥି ଭଗ୍ନ

**କୋଲିସ ଅସ୍ଥି ଭଗ୍ନ** ('''Colles' fracture''') ଏକ ଦୂରସ୍ଥ ରେଡିଅସ (radius) ଅସ୍ଥି ଭଗ୍ନ (fracture of the distal forearm) ଯେଉଁଥିରେ ଭଙ୍ଗା ଅଂଶ ଡର୍ସାଲ ବା ପଛକୁ (backwards) ବଙ୍କା ହୋଇଯାଏ । ଯନ୍ତ୍ରଣା, ଫୁଲା, କୁରୁପ, ବ୍ରୁଇସିଙ୍ଗ (bruising) ଇତ୍ୟାଦି ଲକ୍ଷଣମାନ ଦେଖାଯାଏ ।

ଏହି ଭଙ୍ଗା ନିମନ୍ତେ ପ୍ଲାସ୍ଟର (casting) ବା ଅପରେଶନ ଆବଶ୍ୟକ ହୁଏ । ଯନ୍ତ୍ରଣା ଲାଘବ ନିମନ୍ତେ ପ୍ରୋସିଡ୍ୟୁରାଲ ସିଡେସନ (procedural sedation and analgesia) ଓ ଯନ୍ତ୍ରଣା ଲାଘବ ବା ହେମାଟୋମା ବ୍ଲକ (hematoma block) କରାଯାଏ । ପୁରୁଷଙ୍କ ଅପେକ୍ଷା ମହିଳାଙ୍କର ଅଧିକ ଭାଙ୍ଗେ । ସନ ୧୮୧୪ରେ ଏହି ଭଙ୍ଗା ବିଷୟ ଆବ୍ରାହମ କୋଲିସ (Abraham Colles) ପ୍ରଥମେ ବର୍ଣ୍ଣନା କରିଥଲେ । 
 
## ଏହା ଦେଖନ୍ତୁ 
* Smith's fracture

## ଆଧାର 
## ବାହ୍ୟ ଲିଙ୍କ 
* Colles Fracture Wheeless' Textbook

ଶ୍ରେଣୀ:ଚିକିତ୍ସା ବିଜ୍ଞାନ